open-index/open-wikipedia-markdown huggingface dataset:
ലാർജ് മൗണ്ടൻ ലാൻഡ്സ്കേപ്പ്

ഫ്ളമിഷ് ചിത്രകാരനായ ജൂസ് ഡി മോമ്പർ വരച്ച  ഒരു വലിയ എണ്ണച്ചായാചിത്രമാണ് **ലാർജ് മൗണ്ടൻ ലാൻഡ്സ്കേപ്പ്**. പതിനേഴാം നൂറ്റാണ്ടിന്റെ തുടക്കത്തിൽ ഈ പെയിന്റിംഗ് പൂർത്തികരിക്കപ്പെട്ടു. ഈ ചിത്രം നിലവിൽ വിയന്നയിലെ ലിച്ചെൻസ്റ്റീൻ മ്യൂസിയത്തിന്റെ സ്വകാര്യ ശേഖരത്തിന്റെ ഭാഗമാണ്.
## ചിതരചന
ലാർജ് മൗണ്ടൻ ലാൻഡ്സ്കേപ്പ് 17 -ആം നൂറ്റാണ്ടിന്റെ തുടക്കത്തിൽ ഒരുപക്ഷേ 1620 -കളിൽ വരച്ചിരിക്കാം എന്നാണ് അനുമാനിക്കപ്പെടൂന്നത്. ചിലർ പറയുന്നത് അനുസരിച്ച് 1620 കളിൽ മോമ്പർ പ്രത്യേകിച്ചും സജീവമായിരുന്നു. ഈ കാലയളവിൽ അദ്ദേഹം തന്റെ ശേഖരം വിപുലീകരിച്ചു. മോമ്പറിന്റെ മിക്ക ചിത്രങ്ങളും പർവതപ്രദേശമായ ഭൂപ്രകൃതിയും 17-ആം നൂറ്റാണ്ടിലെ മറ്റ് ഭൂപ്രകൃതികളേക്കാൾ ലാൻഡ്സ്കേപ്പ് പെയിന്റിംഗിനെക്കുറിച്ചുള്ള കൂടുതൽ ഭാവനാപരമായ സമീപനവും പ്രദർശിപ്പിക്കുന്നു. 

കാഴ്ചക്ക് മേൽക്കൈ ലഭിക്കുന്ന ഒരു സ്ഥാനത്തു നിന്നാണ് നാം ചിത്രത്തെ കാണുന്നത്.. മുൻവശത്ത്, ഒരു കൂട്ടം കുതിരക്കാരും  കാൽനടയാത്രക്കാരും ഒരു പാറയുടെ തണലിൽ വിശ്രമിക്കുന്നു. വഴിയിൽ, ചില ആളുകൾ വരുകയും ചിലർ പോകുകയും ചെയ്യുന്നു. ഇരുവശവും കാടുപിടിച്ച, കുത്തനെയുള്ള പാറക്കെട്ടുകളുള്ള ഒരു നടത്താരയിലൂടെ അവർ സഞ്ചരിക്കുന്നു. വളഞ്ഞുപുളഞ്ഞ പാതയിലൂടെ സഞ്ചരിക്കുന്ന ആളുകൾ പശ്ചാത്തലത്തിലേക്ക് ചേരുന്നത് ചിതത്തിന് ഒരു ദിശാബോധം നൽകുന്നു. 

മലയുമായി താരതമ്യം ചെയ്യുമ്പോൾ ആൾക്കൂട്ടങ്ങളുടേ സ്റ്റഫാഷ് വളരെ ചെറുതാണ്. വലതുവശത്ത് പാറകൾ ഒരു മലയായിത്തീരുന്നതു കാണാം.  സ്റ്റഫാഷും വലിയ കൊടുമുടികളും തമ്മിലുള്ള വൈരുദ്ധ്യം മനുഷ്യന്റെ മേൽ പ്രകൃതിക്കുള്ള ആധിപത്യം വെളിവാക്കുന്നു. എന്നിരുന്നാലും മോമ്പറിന്റെ മറ്റെല്ലാ ചിത്രങ്ങളുടേയും പോലെ ഇതിലെ പ്രകൃതിയും കലാകാരന്റെ ഭാവനാവിലാസങ്ങളാണ്. അനുപാതങ്ങൾക്കും ഭൂഘടനയ്ക്കും ഇവിടെ പ്രസക്തിയില്ല. ഡി മോമ്പറിന്റെയും കൂട്ടരുടേയും ശൈലി പേറുന്ന ചിത്രം ഭാവനാപൂർണ്ണമായാ വരച്ചുകാട്ടലായി പരിണമിക്കുന്നു.  

## അവലംബം

## പുറംകണ്ണികൾ
*The painting at Liechtenstein Museum official website
*The painting at the Web Gallery of Art

വർഗ്ഗം:ലാൻഡ്സ്കേപ്പ് പെയിന്റിംഗുകൾ
ഗാനമൂർത്തേ

ത്യാഗരാജസ്വാമികൾ സംസ്കൃതഭാഷയിൽ രചിച്ചിരിക്കുന്ന  ഒരു കൃതിയാണ് **ഗാനമൂർത്തേ**. ഈ കൃതി ഗാനമൂർത്തിരാഗത്തിൽ  ആദിതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
ഗാനമൂർത്തേ ശ്രീകൃഷ്ണ വേണു    
ഗാനലോല ത്രിഭുവനപാല പാഹി 
### അനുപല്ലവി
മാനിനീമണി ശ്രീ രുക്മിണീ     
മാനസാപഹാര ! മാരജനക ദിവ്യ (ഗാന)

### ചരണം
നവനീതചോര, നന്ദസത്കിശോര !     
നരമിത്രധീര, നരസിംഹശൂര !     
നവമേഘതേജ ! നഗജാസഹജ !     
നരകാന്തകാജ ! നത ത്യാഗരാജ (ഗാന)
   
## അവലംബം

## പുറത്തേക്കുള്ള കണ്ണികൾ
* ശ്രീവൽസൻ ജെ മോനോന്റെ ആലാപനം
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:ഗാനമൂർത്തി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ
ഗ്രാൻഡ് കാല്യുമെ നദി

**ഗ്രാൻഡ് കാല്യുമെ നദി** 13.0 മൈൽ നീളമുള്ളതും (20.9 കിലോമീറ്റർ) പ്രധാനമായും മിഷിഗൺ തടാകത്തിലേക്ക് ഒഴുകുന്നതുമായ ഒരു നദിയാണ്. ഇന്ത്യാനയിലെ ഗാരിയിലെ മില്ലർ ബീച്ചിൽനിന്ന് ഉത്ഭവിക്കുന്ന ഈ നദി ഗാരി, ഈസ്റ്റ് ചിക്കാഗോ, ഹാമണ്ട് എന്നീ നഗരങ്ങളിലൂടെയും അതുപോലെതന്നെ ഇല്ലിനോയി ഭാഗത്തുള്ള കാല്യുമെ സിറ്റി, ബേൺഹാം എന്നിവിടങ്ങളിലൂടെയും ഒഴുകുന്നു. ഇന്ത്യാന ഹാർബർ, ഷിപ്പ് കനാൽ എന്നിവ വഴി ഒഴുക്കിന്റെ ഭൂരിഭാഗവും മിഷിഗൺ തടാകത്തിലേക്ക് ഒഴുകുന്ന ഇത് സെക്കൻഡിൽ 1,500 ക്യുബിക് അടി (42 മീ3) ജലം തടാകത്തിലേക്ക് എത്തിക്കുന്നു. നദിയുടെ പടിഞ്ഞാറേ അറ്റത്തുള്ള ഒഴുക്കിന്റെ ഒരു ചെറിയ ഭാഗം കലുമെറ്റ് നദിയിൽ പ്രവേശിച്ച് ആത്യന്തികമായി ഇല്ലിനോയിസിലേക്കും ഒടുവിൽ മിസിസിപ്പി നദിയിലേക്കും പതിക്കുന്നു.

## നദിയുടെ ഗതി
ഇന്ത്യാന ഹാർബർ കനാലിന്റെ അതാത് വശങ്ങളിൽ ഗ്രാൻഡ് കാല്യുമെ നദി കിഴക്ക്, പടിഞ്ഞാറ് ശാഖകളായി തിരിച്ചിരിക്കുന്നു. പൂർണ്ണമായും മിഷിഗൺ തടാകത്തിലേക്ക് ഒഴുകുന്ന കിഴക്കൻ ശാഖ ഗാരിസിലെ മില്ലർ ബീച്ച് പരിസരത്തുള്ള മാർക്വെറ്റ് പാർക്കിൽ നിന്ന് ഉത്ഭവിച്ച് മൂന്ന് കായലുകളുടെ ഒരു പരമ്പരയിലൂടെ കടന്ന് ഇന്ത്യാന ഡ്യൂൺസ് ദേശീയോദ്യാനത്തിലെ മില്ലർ വുഡ്സ് യൂണിറ്റിലേക്കും തുടർന്ന് ഗാരിയിലെ വ്യവസായ മേഖലയിലൂടെയും ഒഴുകുന്നു. ക്ലൈൻ അവന്യൂവിന് കീഴിലൂടെ ഗാരി നഗരം പിന്നിടുന്ന നദി, തുടർന്ന് കെന്നഡി അവന്യൂവിനടുത്തുള്ള ഇന്ത്യാന ഹാർബർ കനാലിൽ എത്തുന്നതുവരെ കിഴക്കൻ ചിക്കാഗോയ്ക്കും ഹാമണ്ടിനും ഇടയിലുള്ള അതിർത്തി നിർവ്വചിക്കുന്നു.

പടിഞ്ഞാറൻ ശാഖ ഭാഗികമായി ഇന്ത്യാന ഹാർബർ കനാലിലേക്കും ഭാഗികമായി കാല്യുമെ നദിയിലേക്കും ഒഴുകുന്ന നദി തുടർന്ന് ചിക്കാഗോ പ്രദേശത്തെ ജലപാതാ സംവിധാനത്തിലേക്കും ഒടുവിൽ ഇല്ലിനോയി നദിയിലേക്കും ഒഴുകുന്നു. ഇല്ലിനോയി നദിയിലേക്ക് ഒഴുകുന്ന പടിഞ്ഞാറൻ ശാഖയുടം ഭാഗവും മിഷിഗൺ തടാകത്തിലേക്ക് ഒഴുകുന്ന ഭാഗവും തമ്മിലുള്ള വിഭജനം ഇല്ലിനോയിസ്-ഇന്ത്യാന സ്റ്റേറ്റ് ലൈനിനടുത്തുള്ള ഇന്ത്യാനയിലെ ഹാമണ്ട് നഗരത്തിലാണുള്ളത്. പടിഞ്ഞാറൻ ശാഖ ഇല്ലിനോയിയിലെ ബേൺഹാമിൽവച്ച് ലിറ്റിൽ കാല്യുമെ നദിയിൽ ചേരുന്നു. കൂടാതെ, ഇന്ത്യാന ഹാർബർ കനാൽ ചിലപ്പോൾ ഗ്രാൻഡ് കാല്യുമെയുടെ ഭാഗമായി കണക്കാക്കപ്പെടുകയും ഇത് നദിയുടെ മൊത്തം നീളം 16.0 മൈൽ (25.7 കിലോമീറ്റർ) ആയി ഉയർത്തുകയും ചെയ്യുന്നു.

## അവലംബം
സുനൻ അബൂദാവൂദ്

പ്രാമാണികമായി സുന്നി മുസ്‌ലിംകൾ പരിഗണിക്കുന്ന ആറ് ഹദീഥ് സമാഹാരങ്ങളിലൊന്നാണ് ***സുനൻ അബുദാവൂദ്*** (  ). അബൂദാവൂദ് അൽ സിജിസ്ഥാനി ആണ് ഇതിന്റെ സമാഹാരം നടത്തിയത്. 
## ഘടന
21 പുസ്തകങ്ങളായി അബൂദാവൂദ് സമാഹരിച്ച ഹദീഥുകളാണ് സുനൻ അബൂദാവൂദിൽ ഉള്ളത്. മൂന്നു വിഭാഗങ്ങളായി അദ്ദേഹം ഹദീഥുകളെ ക്രോഡിക്കരിച്ചിരിക്കുന്നതായി കാണുന്നു.  
*ബുഖാരിയോ മുസ്‌ലിമോ രണ്ടുപേരുമോ ഉദ്ധരിച്ചിട്ടുള്ള ഹദീഥുകൾ
*ബുഖാരിയുടെ ഹദീഥ് നിവേദനമാനദണ്ഡങ്ങൾക്കനുസൃതമായ ഹദീഥുകൾ
*മുസ്‌ലിമിന്റെ ഹദീഥ് നിവേദനമാനദണ്ഡങ്ങൾക്കനുസൃതമായ ഹദീഥുകൾ
ഇരുപത് വർഷങ്ങൾ കൊണ്ട് അബൂദാവൂദ് ശേഖരിച്ച അഞ്ച് ലക്ഷം ഹദീഥുകളിൽ നിന്ന് 4800 എണ്ണം മാത്രമാണ് ഉൾപ്പെടുത്തിയിട്ടുള്ളത്. ഓരോ നിവേദനത്തിന്റെയും പരമ്പരിയിലെ അന്നത്തെ കണ്ണികളെ നേരിൽ കണ്ട്, അവരിലേക്ക് ഈ ഹദീഥ് എത്തിയതിന്റെ നാൾവഴി പരിശോധിച്ചാണ് ഹദീഥുകളുടെ പ്രാമാണികത അദ്ദേഹം പരിശോധിച്ചിരുന്നത്. സുന്നി മുസ്‌ലിംകൾ സിഹാഹുസ്സിത്തയിൽ നാലാം സ്ഥാനമാണ് സുനനിന് കല്പിക്കുന്നത്.

## അവലംബം
മാക്കിനാവ് നദി

**മാക്കിനാവ് നദി** അമേരിക്കൻ ഐക്യനാടുകളിലെ സംസ്ഥാനമായ ഇല്ലിനോയിയിലെ ഇല്ലിനോയി നദിയുടെ 130 മൈൽ നീളമുള്ള (210 കിലോമീറ്റർ) ഒരു പോഷകനദിയാണ്. അതിന്റെ നീർത്തട പ്രദേശങ്ങൾ ഏകദേശം 1,136 ചതുരശ്ര മൈൽ (3,000 ചതുരശ്ര കിലോമീറ്റർ) ഭൂപ്രദേശം ഉൾക്കൊള്ളുന്നതു കൂടാതെ അമേരിക്കൻ ഐക്യനാടുകളിലെ ഏറ്റവും ഉൽപാദനക്ഷമതയുള്ള കാർഷിക ഭൂമികളും ഇതിൽ ഉൾപ്പെട്ടിരിക്കുന്നു. ഈ നദി സംസ്ഥാനത്തെ ഏറ്റവും ഉയർന്ന നിലവാരമുള്ള ചില അരുവികളെ പരിപാലിക്കുകയും 60-70 നാടൻ മത്സ്യയിനങ്ങൾക്കും 25-30 കടുക്കയിനങ്ങൾക്കും ആവാസവ്യവസ്ഥ ഒരുക്കുകയും ചെയ്യുന്നു. മാക്കിനാക് എന്നുകൂടി ഉച്ചരിക്കുന്ന ഇതിന്റെ പേര് "ആമ" എന്നർഥം വരുന്ന മികിനാക് എന്ന ഒജിബ്‌വെ പദത്തിൽനിന്നാണ്.

## വിവരണം
മാക്കിനാവ് നദി ആരംഭിക്കുന്നത് ഇല്ലിനോയിയിലെ ഫോർഡ് കൗണ്ടിയിൽ സിബിലിക്ക് സമീപത്തുനിന്നാണ്. അതിന്റെ ഉത്ഭുവസ്ഥാനത്തുനിന്ന് മക്ലീൻ കൗണ്ടിയിലൂടെ പടിഞ്ഞാറേയ്ക്ക് ഒഴുകുന്ന ഇത് അവിടെ ബ്ലൂമിംഗ്ടൺ -നോർമൽ മെട്രോപൊളിറ്റൻ പ്രദേശത്തിന്റെയും വുഡ്ഫോർഡ് കൗണ്ടിയുടെയും ഭാഗങ്ങൾക്ക് ജലസേചനം നൽകുന്നു. പടിഞ്ഞാറൻ ദിശയിലേയ്ക്ക് തുടർന്നും ഒഴുകുന്ന നദി ടാസ്വെൽ കൗണ്ടിയിലൂടെ തെക്കുപടിഞ്ഞാറായി തുടരുകയും പെക്കിൻ നഗരത്തിന് തൊട്ടു തെക്കുവശത്തുകൂടി ഇല്ലിനോയി നദിയിലേക്ക് പതിക്കുകയു ചെയ്യുന്നു.

## അവലംബം
ആരോൻപുളി

ഇന്ത്യ, ചൈന, വിയറ്റ്നാം, ഇന്തോനേഷ്യ, തായ്ലൻഡ് തുടങ്ങി തെക്കുകിഴക്കൻ ഏഷ്യയിലെ പലരാജ്യങ്ങളിലെയും 600 മീറ്ററിനും 2000 മീറ്ററിനും ഇടയിൽ ഉയരമുള്ള പ്രദേശങ്ങളിൽ കണ്ടുവരുന്ന ഒരു വള്ളിച്ചെടിയാണ് ആരോൻപുളി.

## അവലംബം


## പുറത്തേക്കുള്ള കണ്ണികൾ
* 
* 

വർഗ്ഗം:വള്ളിച്ചെടികൾ
ഗരുഡഗമന സമയമിദേ

പട്ണം സുബ്രഹ്മണ്യ അയ്യർ നാഗസ്വരാവലിരാഗത്തിൽ രൂപകതാളത്തിൽചിട്ടപ്പെടുത്തിയ ഒരു കൃതിയാണ് **ഗരുഡഗമന സമയമിദേ**. തെലുഗുഭാഷയിലാണ് ഈ കൃതി  രചിച്ചിരിക്കുന്നത്.

## വരികൾ
### പല്ലവി
ഗരുഡഗമന സമയമിദേ    
കരുണാജോഡരാദാ
### അനുപല്ലവി
നിരുപമ സുന്ദരാകാര    
നിജ ഭക്തജനാധാര
### ചരണം
പവന ജാതിനുത ദൃതചാപ    
വനജാബ്‍ദ കുല ജാത    
പവന ജാല യാദവ ഭൂപ    
വനജാക്ഷ ശ്രവെങ്കടേശ

## അവലംബം

## പുറത്തേക്കുള്ള കണ്ണികൾ
* ഡോ. കെ കൃഷ്ണകുമാറിന്റെ  ആലാപനം
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:പട്ടണം സുബ്രഹ്മണ്യ അയ്യർ ചിട്ടപ്പെടുത്തിയ കൃതികൾ
വർഗ്ഗം:നാഗസ്വരാവലി രാഗത്തിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:രൂപകതാളത്തിൽ ചിട്ടപ്പെടുത്തിയ കൃതികൾ
ഗോവർധന ഗിരിധര ഗോവിന്ദ

നാരായണതീർത്ഥർ ദർബാരി കാനഡരാഗത്തിൽ ത്രിപുടതാളത്തിൽ ചിട്ടപ്പെടുത്തിയ ഒരു കൃതിയാണ് **ഗോവർധന ഗിരിധര ഗോവിന്ദ**. സംസ്കൃതഭാഷയിലാണ് ഈ കൃതി  രചിച്ചിരിക്കുന്നത്.

## വരികൾ
### പല്ലവി
ഗോവർധന ഗിരിധര ഗോവിന്ദ   
ഗോകുലപാലക പരമാനന്ദ (ഗോവർധന)
### അനുപല്ലവി
ശ്രീവത്സാങ്കിത ശ്രീ കൗസ്തുഭധര ഭാവക   
ഭയഹര പാഹി മുകുന്ദ (ഗോവർധന)
### ചരണം 1
പുരുഹൂത മഖ വിഘട സുചതുര    
പുരുഷോത്തമ പുരുഷ ജഗത്‍ധര   
മേരു ഭൂരി ധൈര്യ അഗവിധുര   
മീനകേതു ശതകോടി ശരീര (ഗോവർധന)
### ചരണം 2
അമിത കല്യാണഗുണ അഗണിത ലീല    
അപരിമിതാനന്ദ ഘന നന്ദബാല    
ശമിത ദൈത്യദംഭ ശാന്ത്യാദിമൂല വിമല    
മാനസ വൃത്തി വിലസിത ശാല (ഗോവർധന) 
### ചരണം 3
പാടിത സുരരിപു പാദപവൃന്ദ   
പാവന ചരിത പരാമൃത കന്ദ   
നാട്യ രസോത്കട നാനാഭരണ   
നാരായണതീർഥാർച്ചിതചരണ (ഗോവർധന)
## അവലംബം

## പുറത്തേക്കുള്ള കണ്ണികൾ
* പി.ഉണ്ണികൃഷ്ണന്റെ  ആലാപനം

വർഗ്ഗം:നാരായണതീർത്ഥർ ചിട്ടപ്പെടുത്തിയ കൃതികൾ
വർഗ്ഗം:ദർബാരി കാനഡ രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ത്രിപുട താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ
ലൈഫ് ഇൻ ദ കൻട്രി സൈഡ്

ഫ്ലെമിഷ് ആർട്ടിസ്റ്റുകളായ ജാൻ ബ്രൂഗൽ ദി എൽഡർ, ജൂസ് ഡി മോമ്പർ എന്നിവർ വരച്ച എണ്ണച്ചായാചിത്രമാണ് **ലൈഫ് ഇൻ ദ കൻട്രി സൈഡ്**  (സ്പാനിഷ്: ലാ വിഡ എൻ എൽ കാമ്പോ). 1620 നും 1622 നും ഇടയിലാണ് ഈ ചിത്രം വരച്ചത്.  ഈ ചിത്രം മാഡ്രിഡിലെ മ്യൂസിയം ഓഫ് പ്രാഡോയിൽ സൂക്ഷിച്ചിരിക്കുന്നു. 
## ചിതരചന
ഈ പെയിന്റിംഗ് ഇന്ന് ജാൻ ബ്രൂഗൽ ദി എൽഡറും ജൂസ് ഡി മോമ്പറും തമ്മിലുള്ള സഹകരണമായി കണക്കാക്കപ്പെടുന്നു.  ജൂസ് ഡി മോമ്പർ ലാൻഡ്‌സ്‌കേപ്പും എൽഡർ പ്രതിഛായകളും വരച്ചിരിക്കും. പെയിന്റിംഗ് പതിവ് പോലെ രണ്ടുപേരുടെയും യോജിച്ചുള്ള പ്രവർത്തനമായി കണക്കാക്കപ്പെടുന്നു. 

മധ്യഭാഗത്തുള്ള വലിയ മരങ്ങൾ രചനയെ രണ്ടായി വിഭജിക്കുന്നു. അവ "ദൂരത്തിൽ പ്രൊജക്റ്റ് ചെയ്യപ്പെടുന്ന തിരശ്ചീന വീക്ഷണകോണിലേക്കുള്ള ലംബമായ എതിർസ്ഥാനമാണ്." പിയറ്റർ ബ്രൂഗൽ ഒന്നാമൻ സ്വന്തം മകന്റെയും ഡി മോമ്പറിന്റെയും സ്വാധീനം പല തരത്തിൽ ചിത്രീകരിക്കുന്നു. മനോഹരമായ പ്രകൃതി ദൃശ്യങ്ങളുടെ തിരഞ്ഞെടുപ്പും പ്രതിഛായകളുടെ പ്രാതിനിധ്യവും ശ്രദ്ധേയമാണ്.

## അവലംബം

## കൂടുതൽ വായനയ്ക്ക്
* Rooms, Xavier de , Prado Museum. Catalog of paintings , Prado Museum , Madrid , 1972 .
* Díaz Padrón, Matías , Two canvases by J. Momper attributed to Brueghel , Archivo Español de Arte , 48 , 1975 , pp. 270 / plate 7 .
* Díaz Padrón, Matías , Prado Museum: catalog of paintings. Flamenco School , Prado Museum; National Museum Heritage , Madrid , 1975 , pp. 198 .
* Díaz Padrón, Matías , The Flamenco School of the XVII Century , Ediciones Alfiz , Madrid , 1983 , pp. 67 .
* Museo Nacional del Prado , Museo del Prado. Catalog of paintings , Prado Museum , Madrid , 1985 , pp. 430-431 .
* Museo Nacional del Prado , Museo del Prado: general inventory of paintings (I) The Royal Collection , Museo del Prado, Espasa Calpe , Madrid , 1990 , pp. 1423 .
* Díaz Padrón, Matías , The century of Rubens in the Prado Museum: reasoned catalog , Iberian Press , Barcelona , 1996 , pp. 252 .

## പുറംകണ്ണികൾ
*The painting at the Museum of Prado

വർഗ്ഗം:ലാൻഡ്സ്കേപ്പ് പെയിന്റിംഗുകൾ
ഇറോക്വോയിസ് നദി

അമേരിക്കൻ ഐക്യനാടുകളിലെ വടക്കുപടിഞ്ഞാറൻ ഇന്ത്യാനയിലെ സെൻട്രൽ കോൺ ബെൽറ്റ് സമതലങ്ങളിലും വടക്കുകിഴക്കൻ ഇല്ലിനോയിയിലൂടെയും ഒഴുകുന്ന കാൻകാകി നദിയുടെ 103 മൈൽ (166 കിലോമീറ്റർ) നീളമുള്ള കൈവഴിയാണ് **ഇറോക്വോയിസ് നദി**. ഇറോക്വോയിസ് ജനതയുടെ പേരിലാണ് ഈ നദി അറിയപ്പെട്ടത്. കാൻകാകി, ഇല്ലിനോയി നദികളിലൂടെ, ഇത് മിസിസിപ്പി നദിയുടെ നീർത്തടത്തിന്റെ ഭാഗമായി മാറുന്നു.

## ഗതി
ഇന്ത്യാനയിലെ ജാസ്പർ കൗണ്ടിയിൽനിന്ന് ഉത്ഭവിക്കുന്ന ഇറോക്വോയിസ് നദി പൊതുവേ പടിഞ്ഞാറ്-തെക്കുപടിഞ്ഞാറൻ ദിശയിൽ ഇന്ത്യാനയിലെ ന്യൂട്ടൺ കൗണ്ടി, ഇല്ലിനോയിയിലെ ഇറോക്വോയിസ് കൗണ്ടി എന്നിവയിലൂടെ ഒഴുകുകയും അവിടെനിന്ന് വടക്കൻ ദിശയിലേയ്ക്ക് തിരിഞ്ഞ് ഇല്ലിനോയിയിലെ കാൻകാകി കൗണ്ടിയിലേക്ക് ഒഴുകുകയും ചെയ്യുന്നു. കാൻകാകി നഗരത്തിന് ഏകദേശം 4 മൈൽ (6 കിലോമീറ്റർ) തെക്കുപടിഞ്ഞാറായി അരോമ പാർക്ക് ഗ്രാമത്തിന് എതിർവശത്ത് കാൻകാകി കൗണ്ടിയുടെ തെക്കുഭാഗത്തുകൂടിയാണ് ഇത് കാൻകാകി നദിയിലേക്ക് പ്രവേശിക്കുന്നു.

മുന്നോട്ടുള്ള ഗതിയിൽ ഇറോക്വോയിസ് നദി ഇൻഡ്യാനയിലെ റെൻസെലെയർ, ബ്രൂക്ക്, കെന്റ്ലാൻഡ് എന്നീ പട്ടണങ്ങളും ഇല്ലിനോയിയിലെ ഇറോക്വോയിസ്, വാത്സെക്ക, ഷുഗർ ഐലന്റ് എന്നീ പട്ടണങ്ങളും കടന്നുപോകുന്നു.

## അവലംബം

വർഗ്ഗം:അമേരിക്കയിലെ നദികൾ
ഷിക്കാഗോ നദി

**ഷിക്കാഗോ നദി**, ഷിക്കാഗോ നഗരവും അതിന്റെ കേന്ദ്രഭാഗവും (ചിക്കാഗോ ലൂപ്പ്) ഉൾപ്പെടെയുള്ള പ്രദേശത്തുള്ള 156 മൈൽ (251 ചതുരശ്ര കിലോമീറ്റർ) നീളമുള്ള നദികളുടെയും കനാലുകളുടെയും ഒരു സംവിധാനമാണ്. പ്രത്യേകിച്ച് നദിയുടെ നീളത്തിന് പ്രധാന്യം കല്പിക്കേണ്ടതില്ലെങ്കിലും, മഹാ തടാകങ്ങളും മിസിസിപ്പി നദീതടവും തമ്മിലും ആത്യന്തികമായി ഗൾഫ് ഓഫ് മെക്സിക്കോയുമായും ബന്ധിപ്പിക്കുന്ന ചിക്കാഗോ പോർട്ടേജ് സംബന്ധമായ ഭൂമിശാസ്ത്രപരമായ പ്രാധാന്യം കണക്കിലെടുക്കുമ്പോൾ നദി ശ്രദ്ധേയമാണ്.

## അവലംബം
ദാവൂദ് അൽ ളാഹിരി

സുന്നി മുസ്‌ലിംകളിലെ അഞ്ചാം കർമ്മശാസ്ത്രസരണിയായ ളാഹിരി മദ്‌ഹബിന്റെ സ്ഥാപകനും പ്രമുഖ ഇസ്‌ലാമിക പണ്ഡിതനുമായിരുന്നു **ദാവൂദ് ബിൻ അലി ബിൻ ഖലഫ് അൽ ളാഹിരി** എന്ന **ദാവൂദ് അൽ ളാഹിരി**. () (c. 815–883/4 CE, 199-269/270 AH)  ഇസ്‌ലാമിക കർമ്മശാസ്ത്രം, വിവരണശാസ്ത്രം, ചരിത്രം എന്നീ മേഖലകളിലെല്ലാം തിളങ്ങിയ അദ്ദേഹം ആ കാലഘട്ടത്തിന്റെ പണ്ഡിതൻ എന്നെല്ലാം ഇസ്‌ലാമിക ചരിത്ര രചനകളിൽ വിശേഷിപ്പിക്കപ്പെട്ടിരുന്നു.
## ജീവിതരേഖ
അറബിയായ പിതാവിനും പേർഷ്യൻ എന്ന് കരുതപ്പെടുന്ന മാതാവിനുമായി 815-ലാണ് ദാവൂദ് ജനിക്കുന്നത്. പിതാവ് അബ്ബാസി ഖിലാഫത്തിന്റെ ഉദ്യോഗസ്ഥനായിരുന്നു. കൂഫയിലാണോ അതോ ഇസ്ഫഹാനിലാണോ ജനിച്ചതെന്ന കാര്യത്തിൽ ഗവേഷകർക്കിടയിൽ ഭിന്നാഭിപ്രായങ്ങളുണ്ട്.

കൂഫയിൽ നിന്ന് മാറി ബാഗ്ദാദിൽ ഹദീഥ് പഠനമാരംഭിച്ച ദാവൂദ്, ഒപ്പം തന്നെ ഖുർആൻ വിശദീകരണവും അഭ്യസിച്ചുവന്നു. അബൂ ഥൗർ, യഹ്‌യ ഇബ്ൻ മഈൻ, അഹ്‌മദ് ഇബ്ൻ ഹൻബൽ തുടങ്ങിയ പ്രഗൽഭപണ്ഡിതരിൽ നിന്നെല്ലാം അദ്ദേഹം വിദ്യ അഭ്യസിച്ചു.
ഇതോടെ പിതാവിന്റെ ഹനഫി വീക്ഷണത്തിൽ നിന്ന് വ്യതിരിക്തമായി ഹൻബലി മദ്‌ഹബിനോടായി അദ്ദേഹത്തിന് കൂടുതൽ അടുപ്പം      . 

## അവലംബം
ഇറോക്വോയിസ്

**ഇറോക്വോയിസ്** ( or ) അല്ലെങ്കിൽ ഹൗഡെനോസൗനി ( (; "ലോംഗ്ഹൗസിലെ ആളുകൾ") വടക്കുകിഴക്കൻ വടക്കേ അമേരിക്കയിലെ തദ്ദേശീയ ജനതയുടെ ഒരു കൂട്ടായ്മയാണ്. കൊളോണിയൽ കാലഘട്ടത്തിൽ ഫ്രഞ്ചുകാർക്കിടയിൽ അവർ ഇറോക്വോയിസ് ലീഗ് എന്നും പിന്നീട് ഇറോക്വോയിസ് കോൺഫെഡറസി എന്നും അറിയപ്പെട്ടു. മൊഹാവ്, ഒനോണ്ടാഗ, ഒനൈഡ, കയൂഗ, സെനെക്ക എന്നിവ ഉൾപ്പെടുന്ന ഫൈവ് നേഷൻസ് എന്നാണ് ഇംഗ്ലീഷുകാർ അവരെ വിളിച്ചത്. 1722-ന് ശേഷം, ഐറോക്വോയിസ് തെക്കുകിഴക്കൻ ഭാഗങ്ങളിൽ നിന്നുള്ള ഇറോക്വോയിൻ ഭാഷ സംസാരിക്കുന്ന ടസ്കറോറ ജനങ്ങളെ അവരുടെ കോൺഫെഡറസിയിലേക്ക് സ്വീകരിച്ചതിനുശേഷം ഈ കൂട്ടായ്മ സിക്സ് നേഷൻസ് എന്നറിയപ്പെട്ടു.

## അവലംബം
ഇന്ത്യയിലെ അതിവേഗപാതകൾ

[ലഘുചിത്രം|[ആഗ്ര ലക്നൗ എതിവേഗപാത|ആഗ്ര – ലക്നൗ എക്സ്പ്രസ് വേ, നിലവിൽ  ഇന്ത്യയിലെ ഏറ്റവും നീളം കൂടിയ എക്സ്പ്രസ് വേ]]
[ലഘുചിത്രം|[മുംബൈ-പൂനെ എക്സ്പ്രസ്സ് വേ|മുംബൈ – പൂനെ എക്സ്പ്രസ് വേ . ഇന്ത്യയിലെ ആദ്യത്തെ 6 വരി വീതിയുള്ള അതിവേഗ പാതയാണിത്.]]
[ലഘുചിത്രം|ഡൽഹി – നോയിഡ ഡയറക്ട് ( [ഡിഎൻഡി ഫ്ലൈവേ ). ഇന്ത്യയിലെ ആദ്യത്തെ 8 വരി  അതിവേഗ പാതയാണിത്.]]
ഇന്ത്യയിലെ ഏറ്റവും ഉയർന്നതരത്തിലുള്ള റോഡുകളാണ് **അതിവേഗപാതകൾ** അഥവാ **എക്സ്പ്രസ് വേകൾ.** ഇന്ത്യയിലെ അതിവേഗപാതകൾ നിയന്ത്രിത-പ്രവേശനമുള്ള പാതകളാണ്. 

ഇന്ത്യയിലെ ഗ്രീൻഫീൽഡ് എക്സ്പ്രസ് ഹൈവേകൾ രൂപകൽപ്പന ചെയ്തിരിക്കുന്നത് 12- ലെയ്ൻ വീതിയുള്ള എക്സ്പ്രസ് ഹൈവേകളായിട്ടാണ്.  ഭാവി വിപുലീകരണത്തിനുള്ള ഭൂമി 4-ലെയ്ൻ ആയി അതിവേഗപാതകളുടെ മധ്യഭാഗത്ത് നീക്കിവെച്ചിരിക്കുന്നു. ഗ്രീൻഫീൽഡ് എക്സ്പ്രസ് ഹൈവേകൾ രൂപകൽപ്പന ചെയ്തിരിക്കുന്നത് ജനവാസ മേഖലകൾ ഒഴിവാക്കാനും പുതിയ അലൈൻമെന്റുകളിലൂടെ കടന്നുപോകാനും പുതിയ പ്രദേശങ്ങളിലേക്ക് വികസനം കൊണ്ടുവരാനും ഭൂമി ഏറ്റെടുക്കൽ ചെലവുകളും നിർമ്മാണ സമയപരിധികളും കുറയ്ക്കാനുമ് വേണ്ടിയാണ്. തുടക്കത്തിൽ 8-വരിയിൽ നിർമിക്കുകയും ഭാവിയിൽ 12-വരിയായി വികസിപ്പിക്കുകയും ചെയ്യുന്ന  ദില്ലി-മുംബൈ എക്സ്പ്രസ് വേ,  പുതിയ 12-വരി ഗ്രീൻഫീൽഡ് അതിവേഗപാതക്ക് മികച്ച ഉദാഹരണമാണ്.

എക്സ്പ്രസ് വേകൾ നിർമ്മിക്കുന്നതിന് ആവശ്യമായ നിക്ഷേപത്തിന്റെ ഭൂരിഭാഗവും കേന്ദ്ര സർക്കാരാണ് നൽകുന്നത്. ഇന്ത്യയിൽ  ഉത്തർപ്രദേശും മഹാരാഷ്ട്രയും മാത്രമാണ് പ്രത്യേക എക്സ്പ്രസ്വേ കോർപ്പറേഷനുകളിലൂടെ അതിവേഗപാതകൾ നിർമ്മിക്കാൻ നിക്ഷേപം നടത്തുന്ന രണ്ടേരണ്ട് സംസ്ഥാനങ്ങൾ. 

റോഡ് ഗതാഗത, ഹൈവേ മന്ത്രാലയത്തിന് കീഴിൽ പ്രവർത്തിക്കുന്ന നാഷണൽ എക്സ്പ്രസ് വേയ്സ് അതോറിറ്റി ഓഫ് ഇന്ത്യ (NEAI) എക്‌സ്പ്രസ് ഹൈവേകളുടെ നിർമ്മാണത്തിന്റെയും പരിപാലനത്തിന്റെയും ചുമതല വഹിക്കുന്നു.  ഇന്ത്യൻ ഗവൺമെന്റിന്റെ ദേശീയപാത വികസന പദ്ധതി രാജ്യത്തെ നിലവിലെ എക്സ്പ്രസ് വേ ശൃംഖല വിപുലീകരിക്കാനും  2022 ഓടെ, &nbsp;നിലവിലുള്ള ദേശീയപാതകൾ കൂടാതെ 18,637കി.മീ  ഗ്രീൻഫീൽഡ് എക്സ്പ്രസ് ഹൈവേകൾ അധികമായി കൂട്ടിച്ചേർക്കാനും ലക്ഷ്യമിടുന്നു. 

അടുത്ത അഞ്ച് വർഷത്തിനുള്ളിൽ 83,677 കിലോമീറ്റർ  നീളത്തിൽ പുതിയ ഹൈവേകൾ നിർമ്മിക്കുക എന്ന ലക്ഷ്യത്തോടെ  ഭാരതമാല, കേന്ദ്ര ഗവണ്മെന്റ്-സ്പോൺസർ ചെയ്യുന്നതും ധനസഹായമുള്ളതുമായ ഒരു റോഡ്-ഹൈവേ പദ്ധതിയാണ് ഭാരത്മാല.  &nbsp;    ഭാരത്മാല പദ്ധതിയുടെ ഒന്നാം ഘട്ടത്തിൽ 2021–22 ആകുമ്പോഴേക്കും,  5.35 ലക്ഷം കോടി രൂപ ചെലവ് പ്രതീക്ഷിക്കുന്ന 34,800കി.മീ പാതയുടെ നിർമാണം ഉൾക്കൊള്ളുന്നു. (NHDP- യുടെ കീഴിലുള്ള ശേഷിക്കുന്ന പദ്ധതികൾ ഉൾപ്പെടെ). 

## ദേശീയ അതിവേഗപാതകളുടെ പട്ടിക
2021 ഏപ്രിൽ വരെ, എട്ട് എക്സ്പ്രസ് ഹൈവേകൾ ദേശീയ എക്സ്പ്രസ് ഹൈവേ (NE) ആയി കേന്ദ്ര സർക്കാറിന്റെ ഗതാഗത, ഹൈവേ മന്ത്രാലയം പ്രഖ്യാപിച്ചിട്ടുണ്ട്. അവയുടെ പട്ടിക ഇപ്രകാരമാണ്:

## അതിവേഗപാതകളുടെ പട്ടിക (പ്രവർത്തനത്തിലുള്ളവ)
ഉപയോഗത്തിലുള്ള പാതയുടെ ദൈർഘ്യവും അന്തിമ പൂർത്തീകരണ വർഷവും മാത്രമാണ് കാണിച്ചിരിക്കുന്നത്. ഈ പട്ടികയിൽ പട്ടികപ്പെടുത്തിയിരിക്കുന്ന മൊത്തം നീളം  . **കുറിപ്പ്:** എസി = ആക്സസ് നിയന്ത്രിത എക്സ്പ്രസ് വേ.

## അതിവേഗപാതകളുടെ പട്ടിക (നിർമ്മാണത്തിലുള്ളവ)

ഈ പട്ടികയിലെ പാതകളുടെ മൊത്തം ദൂരം: .

## അവലംബം
കാർട്ട്സ് കിറായ്

ചാൾസ് ഫ്രെഡറിക് കാർട്ട്സ് കിറായ് **Charles Frederick "Karch" Kiraly** () (ജനനം നവംബർ 3, 1960) ഒരു അമേരിക്കൻ വോളീബോൾ കളിക്കാരനും പരിശീലകനും കമൻ്റേറ്ററുമാണ്. 1984, 1988, 1996 എന്നീ വർഷങ്ങളിൽ നടന്ന ഒളിമ്പിക്സ് മത്സരങ്ങളിൽ കളിച്ച് സ്വർണ്ണം നേടിയ അമേരിക്കൻ ദേശീയ ടീം അംഗമായിരുന്നു. 1996ൽ നടന്ന ആദ്യത്തെ ബീച്ച് വോളീബോൾ ഒളിമ്പിക്സ് മത്സരത്തിൽ സ്വർണ്ണം നേടിയതു ചേർത്താൽ സാധാരണ മത്സരത്തിലും ബീച്ച് മത്സരത്തിലും ഒരുമിച്ച് സ്വർണ്ണം നേടുന്ന ലോകത്തിലെ ആദ്യ കളിക്കാരണ് കാർട്ട്സ് 

2020 ൽ ടോക്യോയിൽ നടന്ന ഒളിമ്പിക്സ് മത്സരത്തിൽ തങ്ങളുടെ ആദ്യ സ്വർണ്ണം നേടിയ അമേരിക്കൻ വനിതാ വോളീബോൾ ടീമിൻ്റെ പ്രധാന പരിശീലകനാണ് കാർട്ട്സ്. 

## റഫറൻസുകൾ

വർഗ്ഗം:വോളിബോൾ കളിക്കാർ
വർഗ്ഗം:നവംബർ 3-ന് ജനിച്ചവർ
വർഗ്ഗം:1960-ൽ ജനിച്ചവർ
ഇയർവിൻ ൻഗാപെത്

ഇയർവിൻ ൻഗാപെത് **Earvin N'Gapeth** (ജനനം 12 ഫെബ്രുവരി 1991) ഒരു ഫ്രഞ്ച് വോളീബോൾ കളിക്കാരനാണ്. ഇപ്പോഴത്തെ ഒളിമ്പിക് സ്വർണ്ണമെഡൽ നേടിയ ഫ്രഞ്ച് ദേശീയ ടീമിൽ അംഗമാണ് അദ്ദേഹം. റഷ്യയിലെ വൊളീ ക്ലബ്ബായാ സെനിറ്റ് കസാനിലും കളിക്കുന്നുണ്ട്. 2015ൽ യു റോപ്യൻ പുരുഷ വിഭാഗം ചാമ്പ്യൻ, ഫെഡറേഷൻ വേൽഡ് ലീഗിലെ സ്വർണ്ണജേതാവ്, 2015 ലെ ഫെഡറേഷൻ വേൾഡ് ലീഗിലെ ചാമ്പ്യൻ, 2017 ഫെഡറേഷൻ വേൾഡ് ചാമ്പ്യൻ, ഫ്രഞ്ച് ചാമ്പ്യൻ (2010) ഇറ്റാലിയൻ ചാമ്പ്യൻ (2016) എന്നിവ നേട്ടങ്ങളാണ്.  

## ജീവിതരേഖ
ഇയർവിന്റെ അച്ഛൻ എറിക് കാമറൂൺകാരനാണ്. അദ്ദേഹം 1980 കളിൽ ഫ്രാൻസിനു വേണ്ടി വോളീബോൾ കളിച്ചിട്ടുണ്ട്. അമേരിക്കൻ ബാസ്കറ്റ്ബോൾ കളിക്കാരനായ ഇയർവിൻ മാജിക് ജോൺസൺ ആണ് പേരിനു പിന്നിലെ പ്രചോദനം. 

## കായികരംഗത്ത്

### ക്ലബ്ബുകളിൽ
2008-2009 കാലത്ത് ടൂർസ് വി.ബി. ക്ലബ്ബിലൂടെയാണ് അരങ്ങേറ്റം കുറിച്ചത്. അവിടേ മൂന്ന് സീസണുകൾ കളിക്കുകയും പ്രൊ ലീഗ് എ. യുടെ വിജയിയാവുകയും ചെയ്തു. 2011-12 കാലയളവിൽ ഇറ്റാലിയ ക്ലബ്ബായ കുനെയോ പിയെമൊണ്ടെയുടെ കൂടെ എ1 സിരീസ് കളിച്ചു. അവിടെ രണ്ട് സീസൺ കളിച്ച യൂറോപ്യൻ ലീഗിലെ ഫൈനൽ വരെയെത്തി. അടുത്ത സീസണിൽ കുസ്ബാസ് കുമെ റോവോ യുടെ കൂടെ സൂപ്പർ ലീഗിൽ മത്സരിച്ചു. കളികൾക്കിടെ ഈ ക്ലബ്ബ് വിട്ട് അദ്ദേഹം ഇറ്റലിയിലേക്ക് തിരികെ പോകുകയും മോഡേണ ക്ലബ്ബിനു വേണ്ടി കളിക്കുകയും ചെയ്തു. മോഡേണയിലായിരിക്കുമ്പോൾ ഇയർവിൻ 2014-15 ലെ ഇറ്റാാലിയൻ കപ്പും 2015-16 ലെ ഇറ്റാലിയൻ ചാമ്പ്യൻഷിപ്പ്, ഇറ്റാലിയൻ കപ്പ്, ഇറ്റാലിയൻ സൂപ്പർ കപ്പ് എന്നിവ നേടി. 2015-16 ലെ രണ്ടാ സീസണിൽ ഇറ്റാലിയൻ സൂപ്പർകപ്പ് നേടീ  മേഡേണയിൽ നാലുവർഷം കളിച്ച ശേഷം റഷ്യൻ ക്ലബ്ബായ സെനിത് കസാനിൽ രണ്ടുവർഷ കരാർ ഒപ്പുവച്ചു.

### ദേശീയ ടീമിൽ
2010 ഒക്ടോബറിൽ ലോക ചാമ്പ്യൻഷിപ്പ് ഇറ്റലിയിൽ വച്ച് നടക്കുന്നതിനിടക്ക് അച്ചടക്ക നടപടി നേരിട്ട ഇയർവിൻ ദേശീയ ടീമിൽ നിന്ന് പുറത്തായി. 2011 യൂറോപ്യൻ ചാമ്പ്യൻഷിപ്പ് സമയത്ത് വീണ്ടും ടീമിലേക്ക് തിരിച്ചെത്തി. 2014;ൽ പോളണ്ടിൽ വച്ച് നടന്ന ലോക ചാമ്പ്യൻഷിപ്പിൽ ടിമംഗമായിരുന്നു. ജെർമനിയോട് തോറ്റ ഫ്രാൻസ് അന്ന് നാലാം സ്ഥാനത്തേ എത്തിയുള്ളൂ. 2015 ലെ ലോക ചാമ്പ്യൻഷിപ്പ് മത്സരങ്ങളിലെ പ്രാധാനിയായ കളിക്കാരനായിരുന്നു ഇയർവിൻ. 2015 ഒക്റ്റോബർ 18 നു സ്ലോവേനിയയെ ഫൈനലിൽ തോല്പിച്ച് യൂറോപ്യൻ ചാമ്പ്യന്മാരായി..  2017 ൽ വീണ്ടും ഒരു പ്രാവശ്യം കൂടി കളിയിലെ കേമനായി തിരഞ്ഞെടുക്കപ്പെട്ടു

## റഫറൻസുകൾ

വർഗ്ഗം:വോളിബോൾ കളിക്കാർ
വർഗ്ഗം:ഫെബ്രുവരി 12-ന് ജനിച്ചവർ
വർഗ്ഗം:1991-ൽ ജനിച്ചവർ
ഗോൻഗിലസ് ഗോൻഗിലോഡ്സ്

എംപുസിഡെ കുടുംബത്തിലെ ഒരു സ്പീഷീസ് ആണ് തൊഴുകൈയ്യൻ പ്രാണിയാണ് **ഗോൻഗിലസ് ഗോൻഗിലോഡ്സ്**.   **വാണ്ടറിംഗ് വയലിൻ മാന്റിസ്,** **ഓർണേറ്റ് മാന്റിസ്,** അല്ലെങ്കിൽ **ഇന്ത്യൻ റോസ് മാന്റിസ്** എന്നീ പേരുകളിലും ഇവ അറിയപ്പെടുന്നു.  വലിയ അനുബന്ധഭാഗങ്ങളുള്ള വളരെ നേർത്ത കൈകാലുകൾ ഇവയുടെ സവിശേഷതയാണ്. ഇത് പ്രത്യേകിച്ച് ആക്രമണസ്വഭാവമ്ല്ലാത്തവയായതിനാൽ പലപ്പോഴും ഹോബിയിസ്റ്റുകൾ വളർത്തുജീവിയായി പരിഗണിക്കാറുണ്ട്. കാറ്റിൽ ഒഴുകുന്ന ഒരു വടി അനുകരിക്കുന്നതിനായി ശരീരത്തെ അങ്ങോട്ടും ഇങ്ങോട്ടും ചലിപ്പിക്കുന്നു.  ഇത് പറക്കുന്ന പ്രാണികളെ ഭക്ഷിക്കുന്നു . ദക്ഷിണേന്ത്യയിലും ശ്രീലങ്കയിലുമാണ് ഇവയെ പ്രാഥമികമായി കാണപ്പെടുന്നത്.    ജാവ, മ്യാൻമർ,  തായ്‌ലൻഡ് എന്നിവിടങ്ങളിലും ഇവ കാണപ്പെടുന്നു.  ഇവയ്ക്ക് 11 സെന്റീമീറ്റർ വരെ നീളമുണ്ട്. ഈ വർഗ്ഗത്തിലെ ആൺജീവികൾക്ക് പറക്കാൻ കഴിവുണ്ട്. 

[ലഘുചിത്രം| 1758 -ൽ [കാൾ ലിനേയസ് *ഗ്രില്ലസ് (മാന്റിസ്) ഗോംഗൈലോഡ്സ്* എന്ന് വിശേഷിപ്പിച്ച *ഗോംഗൈലസ് ഗോംഗൈലോഡുകൾ* ഉൾപ്പെടെ നിരവധി ഇനം മാൻറിസുകളുടെ യഥാർത്ഥ വിവരണത്തിന്റെ പകർപ്പ്.]]

## ചിത്രശാല

പ്രമാണം:Indian_rose_mantis.jpg|*ജി. ഗോംഗിലോഡുകൾ*
പ്രമാണം:Wandering Violin Mantis (Gongylus gongylodes).jpg|*ജി. ഗോംഗിലോഡുകൾ*
പ്രമാണം:Indian Rose Mantis (Gongylus gongylodes).jpg|*ജി. ഗോംഗിലോഡുകൾ*
പ്രമാണം:... mantis -- Gongylus gongylodes (6188831702).jpg|*ജി. ഗോംഗിലോഡുകൾ*
File:Violin mantis Gongylus gongylodes vijayanrajapuram 1.jpg|thumb| 
File:Violin mantis Gongylus gongylodes vijayanrajapuram 5.jpg|thumb|
File:Violin mantis Gongylus gongylodes vijayanrajapuram 7.jpg|thumb|


## അവലംബം

## ബാഹ്യ ലിങ്കുകൾ

* 
വർഗ്ഗം:കാൾ ലിനേയസ് നാമകരണം ചെയ്തവ
വർഗ്ഗം:ഇന്ത്യയിലെ ഷഡ്പദങ്ങൾ
സാമുവൽ ഡി ചാംപ്ലെയിൻ

**സാമുവൽ ഡി ചാംപ്ലെയിൻ** () (c. 13 ഓഗസ്റ്റ് 1567 - 25 ഡിസംബർ 1635) ഒരു ഫ്രഞ്ച് കോളനിസ്റ്റ്, നാവികൻ, ഭൂപട രചയിതാവ്, ഡ്രാഫ്റ്റ്സ്മാൻ, പട്ടാളക്കാരൻ, പര്യവേക്ഷകൻ, ഭൂമിശാസ്ത്രജ്ഞൻ, വംശശാസ്ത്രജ്ഞൻ, നയതന്ത്രജ്ഞൻ, ചരിത്രകാരൻ എന്നീ നിലകളിൽ പ്രവർത്തിച്ചിരുന്ന വ്യക്തിയായിരുന്നു. അറ്റ്ലാന്റിക് മഹാസമുദ്രത്തിലൂടെ 21 മുതൽ 29 വരെ നാവിക യാത്രകൾ നടത്തിയ അദ്ദേഹം 1608 ൽ  ജൂലൈ 3 ന്  ക്യൂബെക്കും ന്യൂ ഫ്രാൻസും സ്ഥാപിച്ചു. കനേഡിയൻ ചരിത്രത്തിലെ ഒരു സുപ്രധാന വ്യക്തിയായി കരുതപ്പെടുന്ന ചാംപ്ലെയിൻ തന്റെ പര്യവേഷണകാലത്ത് ആദ്യത്തെ കൃത്യമായ തീരദേശ ഭൂപടം സൃഷ്ടിച്ചതൊടൊപ്പം വിവിധ കൊളോണിയൽ കുടിയേറ്റ കേന്ദ്രങ്ങൾ‌ സ്ഥാപിക്കുകയും ചെയ്തു.

ഒരു നാവിക കുടുംബത്തിൽ ജനിച്ച ചാമ്പ്ലെൻ 1603 -ൽ തന്റെ അമ്മാവനായിരുന്ന ഫ്രാങ്കോയിസ് ഗ്രാവി ഡു പോണ്ടിന്റെ മാർഗ്ഗനിർദ്ദേശമനുസരിച്ച് വടക്കേ അമേരിക്കൻ ഭൂഖണ്ഡത്തിൽ പര്യവേക്ഷണം ചെയ്യാൻ ആരംഭിച്ചു. 1603 -ന് ശേഷം, ചാമ്പ്ലൈന്റെ ജീവിതവും കരിയറും ജീവിതകാലം മുഴുവൻ അദ്ദേഹം പിന്തുടർന്നിരുന്ന പര്യവേക്ഷണ പാതയിലേക്ക് ഉറപ്പിച്ചു.

1604 മുതൽ 1607 വരെ, ഫ്ലോറിഡയുടെ വടക്ക് ഭാഗത്തുള്ള ആദ്യത്തെ സ്ഥിരമായ യൂറോപ്യൻ കുടിയേറ്റ കേന്ദ്രമായ അക്കാഡിയയിലെ  പോർട്ട് റോയലിന്റെ (1605) പര്യവേക്ഷണത്തിലും സൃഷ്ടിയിലും പങ്കെടുത്ത അദ്ദേഹം  അതുപോലെതന്നെ പിൽക്കാലത്ത് ന്യൂ ബ്രൺസ്വിക്കിലെ സെന്റ് ജോൺ (1604) നഗരമായിത്തീർന്ന ആദ്യ യൂറോപ്യൻ കുടിയേറ്റ കേന്ദ്രത്തിന്റെ സ്ഥാപനത്തിലും പങ്കെടുത്തു. 1608 -ൽ അദ്ദേഹം പിന്നീട് ക്യൂബക്ക് നഗരമായിത്തീർന്ന ആദ്യത്തെ ഫ്രഞ്ച് വാസസ്ഥലം സ്ഥാപിച്ചു.

മഹാ തടാകങ്ങളെക്കുറിച്ചു വിവരണം നൽകിയ ആദ്യത്തെ യൂറോപ്യൻ ആയിരുന്ന ചാമ്പ്ലെയിൻ, അദ്ദേഹത്തിന്റെ യാത്രകളുടെ മാപ്പുകളും തദ്ദേശവാസികളിൽ നിന്നും അതുപോലെതന്നെ തദ്ദേശവാസികൾക്കിടയിൽ താമസിക്കുന്ന ഫ്രഞ്ചുകാരിൽ നിന്നും പഠിച്ചതിന്റെ വിവരണങ്ങളും പ്രസിദ്ധീകരിച്ചു.

## അവലംബം


## കുറിപ്പുകൾ
യുആൻ സിന്യുവേ

**യുആൻ സിന്യുവേ (Yuan Xinyue)** (; ഒരു ചൈനീസ് വോളീബോൾ കളിക്കാരിയാണ്. ( ജനനം 21 ഡിസംബർ 1996) 2016 -ൽ റിയോ ഡി ജനീറോ ഒളിമ്പിക്സിൽ സ്വർണ്ണം നേടിയ ചൈനീസ് ദേശീയ ടീമംഗമാണ്. ചൈനീസ് വോളീബോൾ ചരിത്രത്തിലെ ഏറ്റവും ഉയരം കൂടിയ താരമാണ് യുആൻ. ഉയരം 2.01 മീറ്ററാണ്. നല്ല ഉയരം ഉള്ളതുകൊണ്ട് കളിക്കുമ്പോൾ മേൽകൈ എടുക്കാൻ യുആനു സാധിക്കുന്നു. 

## പുരസ്കാരങ്ങൾ

### ദേശീയ ടീമിൽ

#### ജൂനിയർ ടീം

* 2012 ഏഷ്യൻ യൂത്ത് ഗേൾസ് വോളിബോൾ ചാമ്പ്യൻഷിപ്പ്- പ്രമാണം:Med_2.png വെള്ളി മെഡൽ 
* 2013  18 വയസ്സിനു താഴെയുള്ളവരുടെ ലോക ചാമ്പ്യൻഷിപ്പ്പ്രമാണം:Med_1.png സ്വർണ്ണ മെഡൽ 

#### സീനിയർ ടീം

* 2014 ലെ ലോക ചാമ്പ്യൻഷിപ്പ് പ്രമാണം:Med_2.png വെള്ളി മെഡൽ 
* 2015 ലെ ഏഷ്യൻ ചാമ്പ്യൻഷിപ്പ്  പ്രമാണം:Med_1.png സ്വർണ്ണ മെഡൽ 
* 2015 ലെ ലോക ചാമ്പ്യൻഷിപ്പ് പ്രമാണം:Med_1.png സ്വർണ്ണ മെഡൽ 
* 2016 ലെ റയോ ഡി ജനീറോ ഒളിമ്പിക്സ്  പ്രമാണം:Med_1.png സ്വർണ്ണ മെഡൽ 
* 22017;എ ലോക ഗ്രാൻഡ് പ്രി ചാമ്പ്യൻസ് കപ്പ്  പ്രമാണം:Med_1.png സ്വർണ്ണ മെഡൽ 
* 2018 വോളീബോൾ അന്തർദേശീയ ലീഗ്  പ്രമാണം:Med_3.png വെങ്കല മെഡൽ
*2018 ലെ ഏഷ്യൻ ഗെയിംസ് പ്രമാണം:Med_1.png സ്വർണ്ണ മെഡൽ 
* ലോക ചാമ്പ്യൻഷിപ്പ്  പ്രമാണം:Med_3.png വെങ്കല മെഡൽ
* 2019 ലോക കപ്പ്  പ്രമാണം:Med_1.png സ്വർണ്ണ മെഡൽ 

## റഫറൻസുകൾ

## പുറത്തേക്കുള്ള കണ്ണികൾ
*റയോ ഡി ജനീറോ ഒളിമ്പിക്സ് ഫൈനൽ മാച്ച്
ളാഹിരി മദ്‌ഹബ്

ഒൻപതാം നൂറ്റാണ്ടിൽ രൂപം കൊണ്ട ഒരു സുന്നി മുസ്‌ലിം കർമ്മശാസ്ത്രസരണിയാണ് ളാഹിരി മദ്‌ഹബ്. () 

## പ്രത്യേകതകൾ
ഖുർആൻ, ഹദീഥ് എന്നിവയുടെ പ്രത്യക്ഷമായ അർത്ഥങ്ങളെയും ആശയങ്ങളെയും സ്വീകരിക്കുക, ഗവേഷണം നടത്തിയും താരതമ്യം ചെയ്തും ഒക്കെയുള്ള നിയമനിർമ്മാണങ്ങളെ നിരാകരിക്കുക എന്നതൊക്കെയാണ് ഈ മദ്‌ഹബിന്റെ അടിസ്ഥാനങ്ങളായി കരുതപ്പെടുന്നത്. 

ചില പണ്ഡിതർ ഈ മദ്‌ഹബിനെ സുന്നി ഇസ്‌ലാമിന്റെ അഞ്ചാം മദ്‌ഹബായി കണക്കാക്കുമ്പോൾ   മറ്റു ചിലർ അത് സുന്നി ഇസ്‌ലാമിൽ നിന്ന് സ്വതന്ത്രമായ അസ്ഥിത്വമായി കാണുന്നു. ഇന്ത്യൻ ഉപഭൂഘണ്ഡത്തിലെ അഹ്‌ലെ ഹദീഥ് പണ്ഡിതർ പലരും ളാഹിരി ചിന്താധാരയിലാണെന്ന് അവകാശപ്പെടുന്നുണ്ട്.

## ചരിത്രം
ദാവൂദ് അൽ ളാഹിരിയാണ് മദ്‌ഹബിന്റെ സ്ഥപകൻ എന്ന് പുറത്തുള്ള പണ്ഡിതർ പറയുമ്പോൾ, പക്ഷെ മദ്‌ഹബിന്റെ അനുയായികൾ അവരുടെ ഉൽഭവം ചേർത്തുവെക്കുന്നത് സുഫ്‌യാൻ അൽ ഥൗരി, ഇസ്‌ഹാഖ് ഇബ്ൻ റഹ്‌വിയ എന്നിവരിലേക്കാണ്. ആദ്യകാല സ്വഹാബികൾ ഈ മദ്‌ഹബിന്റെ തത്വങ്ങളുടെ അടിസ്ഥാനത്തിലാണ് ജീവിച്ചിരുന്നതെന്നും അതിനാൽ ആദ്യത്തെ തലമുറയുടെ മദ്‌ഹബ് എന്ന് ളാഹിരി മദ്‌ഹബിനെ കണാക്കാക്കാമെന്ന് ഉമ്മുൽ ഖുറ യൂണിവേഴ്സിറ്റിയിലെ അധ്യാപകൻ അബ്‌ദുൽ അസീസ് അൽ ഹർബി വാദിക്കുന്നുണ്ട്.

അറേബ്യൻ പ്രദേശങ്ങളിൽ പെട്ടെന്ന് തന്നെ ഈ മദ്‌ഹബ് നാമാവശേഷമായെങ്കിലും അന്തലൂസ് ഖിലാഫത്തിന് കീഴിൽ വലിയ സ്വാധീനം കൈവരിച്ചിരുന്നു. ഇബ്ൻ ഹസമിന്റെ അൽ മുഹല്ല ളാഹിരി മദ്‌ഹബിന്റെ അടിസ്ഥാനഗ്രന്ഥമായി ഗണിക്കപ്പെടുന്നു. 500 വർഷത്തോളം ഈ ചിന്താധാര നിലനിന്ന ശേഷം ഹൻബലി മദ്‌ഹബുമായി ലയിച്ചുവെങ്കിലും ഇരുപതാം നൂറ്റാണ്ടിന്റെ മധ്യകാലത്ത് മുസ്‌ലിം ലോകത്തിന്റെ വിവിധ ഭാഗങ്ങളിലായി ളാഹിരി മദ്‌ഹബ് പുനരുജ്ജീവിക്കപ്പെട്ടു.

## അവലംബം

വർഗ്ഗം:സുന്നി ഇസ്ലാം
ലാൻഡ്സ്കേപ്പ് വിത് ടോബിയാസ് ആൻഡ് ദി ഏൻജൽ (റോസ)

തെക്കൻ ഇറ്റാലിയൻ ചിത്രകാരനായ സാൽവതോർ റോസ വരച്ച ഒരു വലിയ ബറോക്ക് ലാൻഡ്സ്കേപ്പ് പെയിന്റിംഗാണ് **ലാൻഡ്സ്കേപ്പ് വിത് ടോബിയാസ് ആൻഡ് ദി ഏൻജൽ**. തോബിത്തിന്റെ പുസ്തകത്തിൽ നിന്നുള്ള ഒരു ക്രിസ്ത്യൻ തീം ആയ തോബിയാസും ടൈഗ്രിസ് നദിയിൽ നിന്നുള്ള മത്സ്യവുമായി പ്രധാന ദൂതനായ റാഫേലും ഇതിൽ ഉൾപ്പെടുന്നു. ഫ്രാൻസിലെ സ്ട്രാസ്ബർഗിലെ മ്യൂസി ഡെസ് ബ്യൂക്സ്-ആർട്സിൽ ഈ ചിത്രം പ്രദർശിപ്പിച്ചിരിക്കുന്നു. അതിന്റെ ഇൻവെന്ററി നമ്പർ 182 ആണ്. 

1662-ൽ വെനീസിലേക്കുള്ള കലാകാരന്റെ യാത്രയ്ക്ക് ശേഷം റോമിൽ ലാൻഡ്സ്കേപ്പ് വിത് ടോബിയാസ് ആൻഡ് ദി ഏൻജൽ വരച്ചു. ഈ വിഷയത്തിന്റെ വർദ്ധിച്ചുവരുന്ന ചെറുതും കർശനവുമായ ചിത്രീകരണങ്ങളുടെ ആദ്യ പരമ്പരയായിരുന്നു അത്. വലിയ സ്ട്രാസ്ബർഗ് പെയിന്റിംഗ് (അതിൽ മൂന്ന് തനിപ്പകർപ്പുകൾ ഉണ്ട്, അതിലൊന്ന് നാഷണൽ ഗാലറിയിലും മറ്റൊന്ന് വാഡ്സ്വർത്ത് അഥീനിയത്തിലും സൂക്ഷിച്ചിരിക്കുന്നു) പതിനെട്ടാം നൂറ്റാണ്ട് മുതൽ അതിന്റെ ആവിഷ്കാരത്തിനും വൈദഗ്ധ്യത്തിനും വളരെയധികം പ്രശംസിക്കപ്പെട്ടു. 1890 ൽ ലണ്ടനിൽ വിൽഹെം വോൺ ബോഡെ ഈ ചിത്രം വാങ്ങി. അതിന്റെ മുൻ ചരിത്രം 1777-ലാണ് കണ്ടെത്തിയത്. ഇത് പാരീസിലെ ലേലത്തിൽ ഹൗസ് ഓഫ് റോഹൻ-ചബോട്ടിന്റെ ലൂയിസ്-അന്റോയിൻ ഡി റോഹൻ-ചാബോട്ട് വാങ്ങി. 

ചിത്രീകരിച്ചിരിക്കുന്ന ഭൂപ്രകൃതി സാങ്കൽപ്പികമാണെങ്കിലും റോസയുടെ നിയോപൊളിറ്റൻ ഹോം പ്രവിശ്യയിലെ ഫ്ലെഗ്രേൻ ഫീൽഡുകളിൽ നിന്ന് പ്രചോദനം ഉൾക്കൊണ്ടതാണ്. ചില കലാ ചരിത്രകാരന്മാർ ഇതിനെ മോണ്ടെ സോറാറ്റിനടുത്തുള്ള ടൈബർ താഴ്വര എന്ന് വ്യാഖ്യാനിക്കുന്നു. 
## അവലംബം

## പുറംകണ്ണികൾ

*''Paysage avec Tobie et l’Ange'' , presentation on the museum's website
*Une visite, un thème - Peinture du XVIIème siècle - 5 genres , p. 1. Different presentation on the museum's website.

വർഗ്ഗം:ലാൻഡ്സ്കേപ്പ് പെയിന്റിംഗുകൾ
ആനി രാജ

കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ നേതാവാണ് ആനി രാജ.

## ജീവിത രേഖ
കണ്ണൂർ ജില്ലയിലെ ഇരിട്ടി ആറളം വട്ടപ്പറമ്പ് വീട്ടിൽ തോമസിന്റെയും മറിയയുടെയും മകളാണ് ആനി. കരിക്കോട്ടക്കരി സെയ്ൻറ് തോമസ് ഹൈസ്ക്കൂൾ, ദേവമാത പാരലൽ കോളേജ് എന്നിവിടങ്ങളിൽ വിദ്യാഭ്യാസം. കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ ജനറൽ സെക്രട്ടറി ഡി. രാജയാണ് ഭർത്താവ്. ആൾ ഇന്ത്യാ യൂത്ത് ഫെഡറേഷൻ  ദേശീയ കമ്മറ്റി അംഗവും ജെ. എൻ. യു വിദ്യാർത്ഥിനിയുമായിരുന്ന അപരാജിത രാജ മകളാണ്.

## രാഷ്ട്രീയ പ്രവർത്തനം
സ്ക്കൂളിൽ പഠിക്കുന്ന കാലത്ത് തന്നെ ആനി രാഷ്ട്രീയത്തിൽ പ്രവർത്തിച്ചു തുടങ്ങിയിരുന്നു. സി.പി.ഐ.യുടെ വിദ്യാർഥിവിഭാഗമായ എ.ഐ.എസ്.എഫിന്റെ മണ്ഡലം സെക്രട്ടറിയായിട്ടായിരുന്നു തുടക്കം. സി. പി. ഐയുടെ മഹിള വിഭാഗത്തിന്റെ  ജില്ല സെക്രട്ടറിയായും പ്രവർത്തിച്ചിട്ടുണ്ട്. സി. പി. ഐയുടെ മഹിള വിഭാഗമായ നാഷ്ണൽ ഫെഡറേഷൻ ഓഫ് ഇന്ത്യൻ വുമൺ എന്ന സംഘടനയുടെ ദേശീയ ജനറൽ സെക്രട്ടറിയായി പ്രവർത്തിക്കുന്നു.2024 ലോകസഭാ തെരഞ്ഞെടുപ്പിൽ വയനാട് മണ്ഡലത്തിൽ   ഇടതുപക്ഷ സ്ഥാനാർത്ഥിയായി മത്സരിക്കുന്നു.
## അവലംബം

വർഗ്ഗം:സി.പി.ഐ. വനിതാ നേതാക്കൾ
വർഗ്ഗം:കണ്ണൂർ ജില്ലയിൽ ജനിച്ചവർ
നിപിസിംഗ് തടാകം

**നിപിസിംഗ് തടാകം** കനേഡിയൻ പ്രവിശ്യയായ ഒണ്ടാറിയോയിലെ ഒരു തടാകമാണ്. 873.3 ചതുരശ്ര കിലോമീറ്റർ മീറ്റർ (337.2 ചതുരശ്ര മൈൽ) വിസ്തീർണ്ണമുള്ളതും സമുദ്രനിരപ്പിൽ നിന്ന് ഏകദേശം 196 മീറ്റർ (643 അടി) ഉയരത്തിലുള്ളതുമായി ഈ തടാകം ഒട്ടാവ നദിക്കും ജോർജിയൻ ഉൾക്കടലിനും ഇടയിലാണ് സ്ഥിതിചെയ്യുന്നത്. പൂർണ്ണമായും ഒണ്ടാറിയോയ്ക്കുള്ളിലായി സ്ഥിതിചെയ്യുന്ന മൂന്നാമത്തെ വലിപ്പം കൂടിയ തടാകമാണിത്. ആഴം കുറഞ്ഞ ഈ തടാകത്തിൻറെ ശരാശരി ആഴം 4.5 മീറ്റർ (15 അടി) മാത്രമാണ്. ആഴം കുറവായതിനാൽ തടാകത്തിന്റെ നിരപ്പല്ലാത്ത തീരപ്രദേശത്ത് നിരവധി മണൽത്തിട്ടകൾ കാണപ്പെടുന്നു. ബ്ലൂബെറി ദ്വീപിൽ തീരത്തുനിന്നകലെ ഫ്രഞ്ച് നദീമുഖത്തെ തടാകത്തിന്റെ പരമാവധി ആഴം  64 മീറ്റർ (210 അടി) ആണ്. തടാകത്തിൽ സ്ഥിതിചെയ്യുന്ന നിരവധി ദ്വീപുകളിൽ ഭൂരിഭാഗവും പ്രകൃതിവിഭവ മന്ത്രാലയത്തിന്റെ നിയന്ത്രണത്തിലുള്ള സുപ്രധാന തണ്ണീർത്തടങ്ങളുടെ സംരക്ഷണത്തിലുള്ളതാണ്.

തടാക തീരത്തുള്ള ഏറ്റവും വലിയ ജനവാസ കേന്ദ്രം നോർത്ത് ബേ നഗരമാണ്. നോർത്ത് ബേ തടാകത്തിന്റെ വടക്കുകിഴക്കൻ തീരത്തായി നിലകൊള്ളുന്നു. മറ്റ് ശ്രദ്ധേയ പട്ടണങ്ങളിൽ കാലണ്ടർ (നോർത്ത് ബേയുടെ തെക്കുഭാഗത്ത് ഹൈവേ 11 ൽ) ഉൾപ്പെടുന്നു. തടാകത്തിന്റെ പടിഞ്ഞാറേ അറ്റത്തുള്ള വലിയ പട്ടണങ്ങൾ സ്റ്റർജിയൻ ഫാൾസ്, ഗാർഡൻ വില്ലേജ്, കാഷെ ബേ, ലാവിഗ്ൻ എന്നിവയാണ്.

## ഭൂമിശാസ്ത്രം, ചരിത്രം എന്നിവ
നിപ്പിസിംഗ് തടാകം ഫ്രഞ്ച് നദിയിലൂടെ ഹ്യൂറോൺ തടാകത്തിന്റെ ഭാഗമായ ജോർജിയൻ ഉൾക്കടലിലേക്ക് ഒഴുകുന്നു. അൽഗോൻക്വിൻ പ്രൊവിൻഷ്യൽ പാർക്കിന് വടക്കുപടിഞ്ഞാറായി 25 കിലോമീറ്റർ (16 മൈൽ) അകലെയാണ് നിപ്പിസിംഗ് തടാകത്തിൻറെ സ്ഥാനം. 1610 ൽ തടാകം സന്ദർശിച്ച ആദ്യത്തെ യൂറോപ്യൻ വംശജൻ ഫ്രഞ്ച് രോമവ്യാപാരിയായിരുന്ന ഇറ്റിന്നെ ബ്രെലി ആയിരുന്നു. മറ്റൊരു ഫ്രഞ്ച് വ്യാപാരിയും പര്യവേക്ഷകനുമായ ജീൻ നിക്കോലെറ്റ് നിപ്പിസിംഗ് തടാകത്തിന്റെ തീരത്ത് തദ്ദേശവാസികൾക്കിടയിൽ എട്ടോ ഒമ്പതോ വർഷം കാബിൻ, വ്യാപാര ഭവനം എന്നിവയുമായി താമസിച്ചിരുന്നു. 1633 വരെയുള്ള കാലത്ത് ഇവിടെ താമസിച്ചിരുന്ന അദ്ദേഹം ക്യൂബെക്കിലേക്ക് "കമ്പനി ഓഫ് ദി ഹണ്രഡ് അസോസിയേറ്റ്സിന്റെ" കമ്മീഷണർ, ഇന്ത്യൻ വ്യാഖ്യാതാവ് എന്നീ നിലയിൽ തിരിച്ചുവിളിക്കപ്പെട്ടു. 1776 -ലെ ഒരു ഭൂപടത്തിൽ, തടാകത്തെ അതിന്റെ ഫ്രഞ്ച് പേരായ "*ലാക് ഡെസ് സോർസിയേഴ്സ്*" എന്ന് പരാമർശിച്ചിരുന്നു.

അമേരിക്കൻ വിപ്ലവ യുദ്ധസമയത്ത്, ഗ്രേറ്റ് ബ്രിട്ടനുമായുള്ള സമാധാന ഉടമ്പടി ചർച്ച ചെയ്യാൻ നിയോഗിക്കപ്പെട്ട ജോൺ ആഡംസ്, കോണ്ടിനെന്റൽ കോൺഗ്രസിന്റെ നിർദ്ദേശപ്രകാരം നിപ്പിസിംഗ് തടാകം അതിർത്തിയായി നിർദ്ദേശിച്ചു. തടാകത്തിലെ ആദ്യത്തെ സ്ഥിരമായ യൂറോപ്യൻ വാസസ്ഥലം 1874 മുതൽ വടക്കുപടിഞ്ഞാറേ കോണിലുള്ള, ഇപ്പോൾ എന്താണ് സ്റ്റർജൻ ഫാൾസ് എന്നറിയുപ്പെടുന്ന ഹഡ്‌സൺസ് ബേ കമ്പനിയുടെ ഒരു ട്രേഡിംഗ് പോസ്റ്റായിരുന്നു. 1882-ൽ നോർത്ത്-വെസ്റ്റ് മൗണ്ടഡ് പോലീസ് വടക്കുകിഴക്കൻ തീരത്ത് തങ്ങളുടെ സാന്നിധ്യം ഉറപ്പിച്ചു. 

## അവലംബം
ഒട്ടാവ നദി

**ഒട്ടാവ നദി** കനേഡിയൻ പ്രവിശ്യകളായ ഒണ്ടാറിയോയിലും ക്യൂബെക്കിലുമുള്ള ഒരു നദിയാണ്. അക്കാലത്തെ കിഴക്കൻ കാനഡയിലെ പ്രധാന കച്ചവട പാതയായതിനാൽ 'ടു ട്രേഡ്' എന്നർത്ഥം വരുന്ന അൽഗോൺക്വിൻ വാക്കിന്റെ ബഹുമാനാർത്ഥമാണ് ഈ പേര് നൽകിയിരിക്കുന്നത്. അതിന്റെ ദൈർഘ്യത്തിന്റെ ഭൂരിഭാഗവും ഈ നദി, ഈ രണ്ട് പ്രവിശ്യകൾ തമ്മിലുള്ള അതിർത്തി നിർവചിക്കുന്നു. സെന്റ് ലോറൻസ് നദിയുടെ ഒരു പ്രധാന പോഷകനദിയും ക്യൂബെക്കിലെ ഏറ്റവും നീളം കൂടിയ നദിയുമാണിത്.

## ഭൂമിശാസ്ത്രം
മധ്യ ക്യൂബെക്കിലെ ലോറൻഷ്യൻ പർവതനിരകളുടെ വടക്ക് ലാക് ഡെസ് ഔട്ടൗയിസിൽ ഉത്ഭവിക്കുന്ന നദി, പടിഞ്ഞാറ് തിമിസ്കാമിംഗ് തടാകത്തിലേക്ക് ഒഴുകുന്നു. അവിടെനിന്ന് ഒണ്ടാറിയോയുമായുള്ള അന്തർപ്രദേശീയ അതിർത്തി നിർവ്വചിക്കാൻ അതിന്റെ മാർഗ്ഗം ഉപയോഗിച്ചു. നദി ചില സ്ഥലങ്ങളിൽ ഏകദേശം 460 അടി ആഴത്തിൽവരെ എത്തുന്നു. ടിമിസ്കാമിംഗ് തടാകത്തിൽ നിന്ന് നദി തെക്കുകിഴക്കൻ ദിശിയിൽ ഓട്ടവായിലേക്കും ഗാറ്റിനിയുവിലേക്കും ഒഴുകുകയും അവിടെ ചൗഡിയർ വെള്ളച്ചാട്ടത്തിന് മുകളിലൂടെ ഒഴുകി റിഡോ, ഗറ്റിനോ നദികളെയും ഉൾക്കൊണ്ട് ഒഴുകുന്നു.

ഒട്ടാവ നദി ലേക്ക് ഓഫ് ടു മൌണ്ടന്സിലേയ്ക്കും മോൺട്രിയലിലെ സെന്റ് ലോറൻസ് നദിയിലേക്കും ഒഴുകുന്നു. 1,271 കിലോമീറ്റർ (790 മൈൽ) നീളവും ഏകദേശം 146,300 ചതുരശ്ര കിലോമീറ്റർ (56,500 ചതുരശ്ര മൈൽ) നീർത്തടവുമുള്ളതും, ക്യൂബെക്കിലെ 65 ശതമാനം പ്രദേശത്തുകൂടിയും ബാക്കി ഒന്റാറിയോയിലൂടെയും ഒഴുകുന്ന നദിയുടെ ശരാശരി ഡിസ്ചാർജ് സെക്കൻഡിൽ 1,950 ക്യുബിക് മീറ്റർ (69,000 ക്യു ഫീറ്റ്/സെ) ആണ്.

## അവലംബം


വർഗ്ഗം:കാനഡയിലെ നദികൾ
ഫ്രഞ്ച് നദി

കാനഡയിലെ മദ്ധ്യ ഒണ്ടാറിയോയിലൂടെ ഒഴുകുന്ന ഒരു നദിയാണ് **ഫ്രഞ്ച് നദി** (, ). നിപ്പിസിംഗ് തടാകത്തിൽ നിന്ന് പടിഞ്ഞാറൻ ദിശിയിൽ ജോർജിയൻ ഉൾക്കടലിലേക്ക് 110 കിലോമീറ്റർ (68 മൈൽ) ദൂരം ഒഴുകുന്നു. പ്രധാനമായും പാരി സൗണ്ട് ജില്ലയ്ക്കും സഡ്ബറി ജില്ലയ്ക്കും ഇടയിലുള്ള അതിർത്തിയെക്കുറിക്കുന്ന ഈ നദി മിക്ക സന്ദർഭങ്ങളിലും വടക്കൻ, തെക്കൻ ഒണ്ടാറിയോകൾ തമ്മിലുള്ള വിഭജന രേഖയായും കണക്കാക്കപ്പെടുന്നു. 1986 -ൽ ഫ്രഞ്ച് നദി ഒരു കനേഡിയൻ പൈതൃക നദിയായി പ്രഖ്യാപിക്കപ്പെട്ടു.

## അവലംബം
ജീൻ നിക്കോലെറ്റ്

**ജീൻ നിക്കോലെറ്റ്** (നിക്കോളറ്റ്), സിയൂർ ഡി ബെല്ലെബോൺ (സി. 1598 - ഒക്ടോബർ 1642) ഒരു ഫ്രഞ്ച് സ്വതന്ത്ര സംരംഭകനും മിഷിഗൺ തടാകം, മാക്കിനാക് ദ്വീപ്, ഗ്രീൻ ബേ എന്നിവിടങ്ങളിൽ പര്യവേക്ഷണം നടത്തുകയും ഇപ്പോൾ അമേരിക്കൻ ഐക്യനാടുകളിലെ വിസ്കോൺസിൻ ആയി അറിയപ്പെടുന്ന പ്രദേശത്ത് കാലുകുത്തിയ ആദ്യ യൂറോപ്യൻ വംശജനുമായിരുന്നു.

## ആദ്യകാലജീവിതം
നിക്കോലെറ്റ് (നിക്കോല്ലെറ്റ്) ഫ്രാൻസിലെ ചെർബർഗിൽ പാരീസിനും ചെർബർഗിനും ഇടയിലുള്ള രാജാവിന്റെ "മെസഞ്ചർ ഓർഡിനറി" ആയിരുന്ന തോമസ് നിക്കോളറ്റിന്റെയും മാർഗരിറ്റ് ഡി ലാമറിന്റെയും മകനായി 1590 -കളുടെ അവസാനത്തിൽ ജനിച്ചു. അവർ റോമൻ കത്തോലിക്കാ സഭയിലെ അംഗങ്ങളായിരുന്നു. സാമുവൽ ഡി ചാംപ്ലെയിൻ, എറ്റിയെൻ ബ്രൂൾ എന്നിവരുടെ അറിയപ്പെടുന്ന സുഹൃത്തായിരുന്ന അദ്ദേഹം ഫ്രഞ്ചുകാർ *Compagnie des Marchands* നു കീഴിൽ രോമ വ്യാപാര കേന്ദ്രങ്ങൾ സ്ഥാപിക്കുന്ന സമയത്ത്, ഫ്രഞ്ച് യുവാക്കളെ തദ്ദേശീയ അമേരിക്കക്കാർക്കിടയിൽ ജീവിക്കാൻ അനുവദിക്കുന്ന തരത്തിൽ പര്യവേക്ഷകരും വ്യാപാരികളും ആയി പരിശീലിപ്പിക്കുന്നതിനുള്ള ചാമ്പ്ലൈന്റെ പദ്ധതിയിൽ പങ്കെടുക്കുന്നതിനായി കാനഡയിലേക്ക് ആകർഷിക്കപ്പെട്ടു. 

## അവലംബം

വർഗ്ഗം:സംരംഭകർ
വർഗ്ഗം:1598-ൽ ജനിച്ചവർ
വർഗ്ഗം:ഒക്ടോബറിൽ മരിച്ചവർ
വർഗ്ഗം:1642-ൽ മരിച്ചവർ
ലാൻഡ്‌സ്‌കേപ്പ് വിത് വീനസ് ആന്റ് അഡോണിസ്

ഫ്ളമിഷ് ചിത്രകാരനായ തോബിയാസ് ഫെർഹാൻസ്റ്റ് വരച്ച ക്യാൻവാസ് പെയിന്റിംഗാണ് **ലാൻഡ്‌സ്‌കേപ്പ് വിത് വീനസ് ആന്റ് അഡോണിസ്**. ഈ ചിത്രം 1600-കളിൽ വരച്ചതാകാം. മാഡ്രിഡിലെ തൈസെൻ-ബോർനെമിസ മ്യൂസിയത്തിലാണ് ഈ ചിത്രം ഇപ്പോൾ പ്രദർശിപ്പിച്ചിരിക്കുന്നത്. 
## ചിതരചന
ചിത്രം വീക്ഷിക്കുന്ന പ്രേക്ഷകൻ അനൂകൂലമായസ്ഥാനത്താണ് നിൽകുന്നത്.  താഴ്‌വരയിലേക്ക് ഒരു നദി ഒഴുകുന്നു. ഇടത് വശത്ത്, മരങ്ങളുള്ള ചരിവിൽ നിൽക്കുന്ന ഉയരമുള്ള മരങ്ങൾക്ക് പിന്നിൽ രണ്ട് വ്യത്യസ്ത കോട്ടകൾ കാണാം. മുൻവശത്ത്, റോഡരികിൽ, വീനസും അഡോണിസും ഇരിക്കുന്നു. ഒരു പുട്ടോയും അഡോണിസിന്റെ വേട്ടനായ്ക്കളും അടുത്തുതന്നെ ഇരിക്കുന്നു. ഏറ്റവും വ്യക്തമായി കാണാവുന്ന ഭാഗത്ത് നിന്ന് വളഞ്ഞ ഒരു ചരൽ പാത താഴ്വരയിലേക്ക് പോകുന്നു. മധ്യ ദൂരത്തിൽ ഒരു കൊട്ടാരത്തിന്റെ പൂന്തോട്ടം ഉണ്ട്. മൂടൽമഞ്ഞുള്ള പശ്ചാത്തലത്തിൽ ഉയർന്ന മലനിരകൾ തിരിച്ചറിയാൻ കഴിയും.  
    
ഫെർഹാൻസ്റ്റ്  ഇറ്റലി സന്ദർശിച്ചതായി ചിലർ പറയുന്നു. (റോമിൽ താമസിച്ചിരുന്ന അദ്ദേഹം അവിടെ ലാൻഡ്സ്കേപ്പ് ഫ്രെസ്കോസിന്റെ ചിത്രകാരനായി സജീവമായിരുന്നു)  അദ്ദേഹത്തിന്റെ ലാൻഡ്സ്കേപ്പ് പെയിന്റിംഗുകൾ വടക്കൻ ലാൻഡ്സ്കേപ്പ് പാരമ്പര്യത്തിന്റെ അടയാളം വഹിക്കുകയും കൂടാതെ ബ്രൂഗലിന്റെയും പാട്ടിനീറിന്റെയും സ്വാധീനം ഒഴിവാക്കുകയും ചെയ്യുന്നു. ഫെർഹാൻസ്റ്റ്റിൻ്റെ മറ്റ് പല ചിത്രങ്ങളെപ്പോലെ ലാൻഡ്‌സ്‌കേപ്പ് വിത് വീനസ് ആന്റ് അഡോണിസ് പർവ്വത ഭൂപ്രകൃതിയുടെ സവിശേഷതയുള്ള ഒരു സാങ്കൽപ്പിക, വെൽറ്റ്‌ലാൻഡ്‌ഷാഫ്റ്റ് ലാൻഡ്‌സ്‌കേപ്പ് ചിത്രീകരിക്കുന്നു. പീറ്റർ ബ്രൂഗൽ ദി എൽഡർ ആണ് വെൽറ്റ്ലാൻഡ്‌ഷാഫ്റ്റ് പാരമ്പര്യം പ്രചാരത്തിലാക്കിയത്. 

ഇറ്റലിയിലേക്കുള്ള യാത്രയുടെ പശ്ചാത്തലത്തിൽ (1580 കളിൽ) ആൽപ്സ് മുറിച്ചുകടക്കുമ്പോൾ വെർഹായ്ക് തന്റെ ഡ്രോയിംഗ് വരയ്ക്കുകയോ പ്രാഥമികചിത്രം വരയ്ക്കുകയോ ചെയ്തില്ല. അദ്ദേഹത്തിന്റെ ചില പർവത ലാൻഡ്സ്കേപ്പുകളും ഡ്രോയിംഗുകളും ഫ്ലാൻഡേഴ്സിലേക്കുള്ള തിരിച്ചുവരവിന് വളരെക്കാലത്തിന് ശേഷം 1620 വരെ കാലഹരണപ്പെട്ടതാണ്. 

ഫെർഹാൻസ്റ്റ് സമകാലീന ലാൻഡ്സ്കേപിസ്റ്റുകളായ ജൂസ് ഡി മോമ്പർ, പോൾ ബ്രിൽ എന്നിവരുടെ ലാൻഡ്സ്കേപ്പ് പെയിന്റിംഗുകൾ ബൈബിൾ, പൗരാണിക രൂപങ്ങൾ ചേർക്കുന്ന പതിവ് ജോക്കിം പതിനിർ, ഹെറി മീറ്റ് ഡി ബ്ലെസ് എന്നിവരടങ്ങുന്ന ആദ്യകാല ലാൻഡ്സ്കേപിസ്റ്റുകളിലേക്ക് തിരിച്ചുപോകുന്നു. ഈ പ്രതിഛായകൾ യഥാർത്ഥ വിഷയമായ ലാൻഡ്സ്കേപിന്റെ അലങ്കാരമാണ്. എന്നിരുന്നാലും അവ ചിലപ്പോൾ ലാൻഡ്‌സ്‌കേപ്പിലെ ഇനങ്ങൾക്ക് സമാന്തരമായി ഒരു ശീർഷകം നൽകുകയും ധാർമ്മിക പ്രാധാന്യം അറിയിക്കുകയും ചെയ്യുന്നു. 

## അവലംബം

## പുറംകണ്ണികൾ
*Painting at the Thyssen-Bornemisza Museum 

വർഗ്ഗം:ലാൻഡ്സ്കേപ്പ് പെയിന്റിംഗുകൾ
യുഗാംബെ ജനത

ഒരു ആദിവാസി ഓസ്‌ട്രേലിയൻ ജനതയാണ് യുഗാംബെ. തെക്കുകിഴക്കൻ ക്വീൻസ്ലാൻഡിലെയും ന്യൂ സൗത്ത് വെയിൽസിലെയും വിഭാഗമാണിവർ. ലോഗൻ, ട്വീഡ് നദികൾക്കിടയിലാണ് പ്രധാനമായും ഇവർ വസിക്കുന്നത്.
ബർ ദുബൈ

ദുബൈ ക്രീക്കിന്റെ പടിഞ്ഞാറൻ പ്രദേശത്തുള്ള ഒരു ചരിത്ര പ്രാധാന്യമുള്ള ജില്ലയാണ് **ബർ ദുബൈ** അഥവാ **ബർ ദുബായ്** Bur Dubai (Arabic: بر دبي) പരമ്പരാഗതമായി ബർ ദുബൈ പ്രദേശത്തേയും ദൈറയേയും ക്രീക്ക് മുഖേന രണ്ടായി തിരിക്കുന്നതിൽ നിന്നാണ് ബർദുബൈ എന്ന പേരു വന്നത്. അർത്ഥം ദുബൈയുടെ പ്രമുഖഭാഗം. കാരണം ദുബൈ എന്ന് പറയുമ്പോൾ പരമ്പരാഗതമായി ക്രീക്കിന്റെ പടിഞ്ഞാറൻ പ്രദേശത്തേയും ജുമൈറയ്ക്കും ഇടക്കുള്ള ജില്ലകൾ എല്ലാം ഉൾപ്പെട്ടിരുന്നു എന്നതാണ്. ദുബായ് ഭരണാധികാരിയുടെ കൊട്ടാരം ഈ ജില്ലയിലാണ് സ്ഥിതി ചെയ്യുന്നത്. നീല ഫലകങ്ങൾ വിരിച്ച ഇറാനിയൻ മോസ്ക്, ഏറ്റവും ഉയരമുള്ള മിനാരത്ത് ഉള്ള ഗ്രാൻഡ് മോസ്ക് തുടങ്ങി നിരവധി പള്ളികൾ ഉള്ള സ്ഥലമാണ് ബർ ദുബൈ. യു.എ.ഇ. ഇലെ ഏക ഹിന്ദു അമ്പലം ഗ്രാൻഡ് മോസ്കിനും ക്രീക്കിനും ഇടയ്ക്കായി സ്ഥിതി ചെയ്യുന്നു. 

ഉത്തരേന്ത്യക്കാരുടെ പ്രിയപ്പെട്ട സ്ഥലമാണ് ബർ ദുബൈ. ഒരു പ്രധാന വിനോദ സഞ്ചാരപ്രദേശമായ ബർ ദുബയിൽ നിരവധി ചരിത്രപ്രാധാന്യമുള്ള കെട്ടിടങ്ങളും മ്യൂസിയങ്ങളും ഉണ്ട്. നിരവധി ഷോപ്പിങ്ങ് കേന്ദ്രങ്ങളും സ്വർണ്ണം വിൽകുന്ന സൂക്കുകളും തുണിത്തരങ്ങൾക്കു വേണ്ടിയുള്ള സൂക്കുകളും സ്ഥിതി ചെയ്യുന്നു. ഷിൻഡഗാ തുരങ്കം ഒരു വശത്ത് തുറക്കുന്നത് ബർദുബൈയിലാണ്. അൽ ഫഹിദി കോട്ട ഇവിടേയാണ് സ്ഥിതിചെയ്യുന്നത്

## ചരിത്ര പ്രാധാന്യമുള്ള സ്ഥലങ്ങൾ
അൽ ബസ്താക്കിയ എന്ന ചരിത്ര സ്ഥലം ദുബായ് മ്യൂസിയത്തിന്റെ ഭാഗമായ അൽ ഫഹിദി കോട്ടക്കടുത്താണ് സ്ഥിതി ചെയ്യുന്നത്. പഴയ കാലത്തെ കോട്ട കൊട്ടാരങ്ങളും മറ്റും ഇവിടെ കാണാം 

## റഫറൻസുകൾ

വർഗ്ഗം:ഐക്യ അറബ് എമിറേറ്റിലെ നഗരങ്ങൾ
വർഗ്ഗം:ദുബായ്
സുഫ്‌യാൻ അൽ ഥൗരി

ഥൗരി മദ്‌ഹബിന്റെ സ്ഥാപകനും പ്രശസ്ത ഇസ്‌ലാമിക പണ്ഡിതനുമായിരുന്നു **അബൂ അബ്‌ദുല്ലാഹ് സുഫ്‌യാൻ ഇബ്ൻ സൈദ് അൽ ഥൗരി** എന്ന **സുഫ്‌യാൻ അൽ ഥൗരി** (; 716-778). പ്രമുഖനായ ഹദീഥ് പണ്ഡിതനും കർമ്മശാസ്ത്രവിദഗ്ദനുമായിരുന്നു ഇദ്ദേഹം. 
## ജീവിതരേഖ
716-ൽ ഖുറാസാനിലാണ് സുഫ്‌യാൻ ജനിക്കുന്നത്. ഇറാഖിലെ കൂഫയിൽ വിദ്യാഭ്യാസം നേടിയ അദ്ദേഹം യുവാവായിരിക്കെ ഖലീഫ അലിയുടെ പിൻഗാമികളോടൊപ്പം ചേർന്ന് ക്ഷയോന്മുഖമായിക്കൊണ്ടിരുന്ന ഉമയ്യദ് ഖിലാഫത്തിനെതിരെ പ്രവർത്തിച്ചിരുന്നു. 748-ഓടെ ബസറയിലേക്ക് ചേക്കേറിയ സുഫ്‌യാൻ തന്റെ ശീഈ വീക്ഷണങ്ങൾ മാറ്റുകയായിരുന്നു. അപ്പോഴും ഭരണാധികാരികളായ ഉമയ്യദുകളിൽ നിന്ന് അകലം അദ്ദേഹം പാലിച്ചുവന്നു. അവർ നൽകിയ ഉയർന്ന സ്ഥാനങ്ങളൊക്കെയും സുഫ്‌യാൻ നിരസിക്കുകയായിരുന്നു. രാജകുടുംബത്തിന് മത-ധാർമ്മിക ഉപദേശങ്ങൾ നൽകണമെന്ന് അവർ ആവശ്യപ്പെട്ടത് പോലും അദ്ദേഹം നിരസിച്ചു. ഭരണസ്ഥാപനങ്ങളുമായി അകന്നുനിൽക്കുകയെന്നതായിരുന്നു സുഫ്‌യാന്റെ സമീപനം. 
## അവലംബം

വർഗ്ഗം:അറബ് എഴുത്തുകാർ
സരസ്വതി രാജാമണി

**സരസ്വതി രാജാമണി** ഇന്ത്യൻ നാഷണൽ ആർമിയിലെ (ഐഎൻഎ) ഒരു മുതിർന്ന സൈനികയായിരുന്നു. സൈന്യത്തിന്റെ മിലിട്ടറി ഇന്റലിജൻസ് വിഭാഗത്തിലെ ഒരു പ്രവർത്തകയായിരുന്നു ഇവർ. ഇന്ത്യയുടെ ഏറ്റവും പ്രായം കുറഞ്ഞ ചാര വനിത എന്നും ഇവരെ വിളിക്കാം.

കൗശിക് ശ്രീധർ സംവിധാനം ചെയ്ത 'വോയ്‌സ് ഓഫ് ഇൻഡിപെൻഡന്റ് ഇന്ത്യൻ' എന്ന പേരിൽ ഒരു ഹ്രസ്വചിത്രത്തിൽ അവർ അടുത്തിടെ പ്രത്യക്ഷപ്പെട്ടിരുന്നു.

## ബാല്യം
രാജാമണി 1927-ൽ ജനുവരി 11 ന്  ബർമയിലെ റംഗൂണിൽ (ഇന്നത്തെ മ്യാൻമർ ) ജനിച്ചു. അവളുടെ പിതാവിന് ഒരു സ്വർണ്ണ ഖനി ഉണ്ടായിരുന്നു, റങ്കൂണിലെ ഏറ്റവും ധനികരായ ഇന്ത്യക്കാരിൽ ഒരാളായിരുന്നു അദ്ദേഹം. അവളുടെ കുടുംബം ഇന്ത്യൻ സ്വാതന്ത്ര്യ പ്രസ്ഥാനത്തിന്റെ ശക്തമായ പിന്തുണക്കാരായിരുന്നു, കൂടാതെ പ്രസ്ഥാനത്തിന് പണവും നൽകി.   

16 വയസ്സുള്ളപ്പോൾ, നേതാജി സുഭാഷ് ചന്ദ്രബോസിന്റെ രംഗൂണിലെ പ്രസംഗത്തിൽ നിന്ന് പ്രചോദനം ഉൾക്കൊണ്ട് അവൾ തന്റെ എല്ലാ ആഭരണങ്ങളും ഐഎൻഎയ്ക്ക് സംഭാവന ചെയ്തു. യുവതി ആഭരണങ്ങൾ നിഷ്കളങ്കമായി സംഭാവന ചെയ്തതാകാമെന്ന് മനസിലാക്കിയ നേതാജി അത് തിരികെ നൽകാൻ അവളുടെ വീട് സന്ദർശിച്ചു. എന്നിരുന്നാലും, അത് സൈന്യത്തിനായി ഉപയോഗിക്കണമെന്ന് രാജാമണി ഉറച്ചുനിന്നു. അവളുടെ നിശ്ചയദാർഡ്യത്തിൽ മതിപ്പുളവാക്കിയ അയാൾ അയാൾക്ക് സരസ്വതിയെ നാമകരണം ചെയ്തു.

## ഇന്ത്യൻ നാഷണൽ ആർമിയിലെ ജോലി
1942 -ൽ രാജാമണിയെ ഐഎൻഎയുടെ റാണി ഓഫ് hanാൻസി റെജിമെന്റിലേക്ക് റിക്രൂട്ട് ചെയ്തു, സൈന്യത്തിന്റെ സൈനിക രഹസ്യാന്വേഷണ വിഭാഗത്തിന്റെ ഭാഗമായിരുന്നു. 

ഏകദേശം രണ്ടു വർഷത്തോളം, രാജാമണിയും അവളുടെ ചില സഹപ്രവർത്തകരും ആൺകുട്ടികളെപ്പോലെ വേഷമിടുകയും ബുദ്ധിശക്തി ശേഖരിക്കുകയും ചെയ്തു. ആൺകുട്ടിയായി വേഷമിടുമ്പോൾ അവളുടെ പേര് മണി. ഒരിക്കൽ, അവളുടെ സഹപ്രവർത്തകരിൽ ഒരാൾ ബ്രിട്ടീഷ് സൈന്യത്തിന്റെ പിടിയിലായി. അവളെ രക്ഷിക്കാൻ രാജാമണി ഒരു നർത്തകിയുടെ വേഷമണിഞ്ഞ് ബ്രിട്ടീഷ് ക്യാമ്പിലേക്ക് നുഴഞ്ഞുകയറി. ചുമതലയുള്ള ബ്രിട്ടീഷ് ഉദ്യോഗസ്ഥരെ അവൾ മയക്കുമരുന്നു നൽകി സഹപ്രവർത്തകനെ മോചിപ്പിച്ചു. അവർ രക്ഷപ്പെടുന്നതിനിടെ, ബ്രിട്ടീഷ് കാവൽക്കാരൻ രാജാമണിയുടെ കാലിൽ വെടിയുതിർത്തെങ്കിലും പിടിച്ചെടുക്കുന്നത് ഒഴിവാക്കാനായി.   

രണ്ടാം ലോകമഹായുദ്ധത്തിനുശേഷം നേതാജി ഐഎൻഎ പിരിച്ചുവിട്ടതോടെ സൈന്യത്തിലെ അവളുടെ ജോലി അവസാനിച്ചു.  

## പിന്നീടുള്ള വർഷങ്ങൾ
രണ്ടാം ലോകമഹായുദ്ധത്തിനുശേഷം, രാജാമണിയുടെ കുടുംബം സ്വർണ്ണഖനി ഉൾപ്പെടെയുള്ള എല്ലാ സമ്പത്തും നൽകി ഇന്ത്യയിലേക്ക് മടങ്ങി.   അവൾ ചെന്നൈയിലാണ് താമസിക്കുന്നതെന്നും സ്വാതന്ത്ര്യസമര സേനാനികളുടെ പെൻഷൻ നിലനിർത്തുന്നുണ്ടെങ്കിലും, രണ്ടറ്റവും കൂട്ടിമുട്ടിക്കാൻ അവൾ ബുദ്ധിമുട്ടുകയാണെന്നും 2005 -ൽ ഒരു പത്രം റിപ്പോർട്ട് ചെയ്തു. സഹായത്തിനായി അവർ തമിഴ്‌നാട് സംസ്ഥാന സർക്കാരിനോട് അഭ്യർത്ഥിച്ചു. അന്നത്തെ തമിഴ്‌നാട് മുഖ്യമന്ത്രിയായിരുന്ന ജയലളിത 5 ലക്ഷം രൂപയും,  വാടക വേണ്ടാത്ത ഹൗസിംഗ് ബോർഡ് ഫ്ലാറ്റും സമ്മാനമായി നൽകി.  

ഒഡീഷയിലെ കട്ടക്കിലുള്ള നേതാജി സുഭാഷ് ജന്മസ്ഥലത്തെ നാഷണൽ മ്യൂസിയത്തിന്റെ ഐഎൻഎ ഗാലറിയിലേക്ക് അവർ ചിഹ്നങ്ങൾ സംഭാവന ചെയ്തു. 

2016 ൽ EPIC ചാനൽ ടെലിവിഷൻ പരമ്പരയായ ആദൃശ്യയിൽ അവളുടെ കഥ അവതരിപ്പിച്ചു. 

## മരണം
സ്വാതന്ത്ര്യസമര സേനാനി ശ്രീമതി. സരസ്വതി രാജാമണി 2018 ജനുവരി 13 ന് ഹൃദയാഘാതത്തെ തുടർന്ന് മരിച്ചു. അവളുടെ അന്ത്യകർമങ്ങൾ ചെന്നൈ റോയപ്പേട്ടയിലെ പീറ്റേഴ്സ് കോളനിയിൽ നടന്നു.

## അവലംബം

വർഗ്ഗം:രണ്ടാം ലോക മഹായുദ്ധത്തിലെ ഇന്ത്യൻ വനിതകൾ
വർഗ്ഗം:ഇന്ത്യൻ നാഷണൽ ആർമി അംഗങ്ങൾ
വർഗ്ഗം:Pages with unreviewed translations
അഴുകണ്ണി

കൊൺവുൾവുലേസീ കുടുംബത്തിലെ ഒരു സസ്യമാണ് **അഴുകണ്ണി**. വടക്കൻ, മധ്യ ആഫ്രിക്ക, തെക്കൻ യൂറോപ്പ്, പടിഞ്ഞാറൻ ഏഷ്യ, തെക്കുകിഴക്കൻ ഏഷ്യ, ഓസ്ട്രേലിയ എന്നിവിടങ്ങളിൽ ഇത് കാണപ്പെടുന്നു. പരമ്പരാഗത വൈദ്യത്തിൽ ഇത് വളരെക്കാലമായി ഉപയോഗിച്ചുവരുന്നു, ഇതിന് ചില ചികിത്സാ ഫലങ്ങളുണ്ടെന്ന് ഗവേഷണങ്ങൾ തെളിയിച്ചിട്ടുണ്ട്.

## വിവരണം
 ഉയരത്തിൽ വളരുന്ന *സാന്ദ്രമായ ശാഖകളുള്ള ഒരു കുറ്റിച്ചെടിയാണ് ഇത്*. ഇലകൾ ചെറുതും, തടിച്ചതും, മങ്ങിയതും, സിൽക്കി രോമങ്ങളിൽ പൊതിഞ്ഞതുമാണ്. പൂക്കൾ മുകളിലെ ഇലകളുടെ കക്ഷങ്ങളിൽ കൂട്ടമായി വളരുന്നു, വെളുത്തതാണ്; റിഫ്ലെക്സ് ചെയ്ത കൊറോള ലോബുകളുടെ പിൻഭാഗം അറ്റത്തിനടുത്ത് രോമമുള്ളതാണ്. പഴങ്ങൾ അണ്ഡാകാരവും കൂർത്ത കാപ്സ്യൂളുകളുമാണ്, സാധാരണയായി ഒരൊറ്റ വിത്ത് അടങ്ങിയിരിക്കുന്നു.

## പദോൽപ്പത്തി
ക്രെസ: ഗ്രീക്ക്, ക്രിസ് അല്ലെങ്കിൽ കൃതിയെ അടിസ്ഥാനമാക്കി, "ക്രീറ്റിൽ നിന്ന്", ഒരു ക്രെറ്റൻ സ്ത്രീ. 

## വിതരണവും ആവാസവ്യവസ്ഥയും
യൂറോപ്പിലെ മെഡിറ്ററേനിയൻ ഭാഗം, വടക്കൻ, മധ്യ ആഫ്രിക്ക, അറേബ്യൻ ഉപദ്വീപ്, മിഡിൽ ഈസ്റ്റ്, പടിഞ്ഞാറൻ ഏഷ്യ, കിഴക്ക് ഇന്ത്യ, ശ്രീലങ്ക എന്നിവിടങ്ങളിൽ ഈ ചെടി കാണപ്പെടുന്നു. തെക്കുകിഴക്കൻ ഏഷ്യയുടെ ചില ഭാഗങ്ങളിലും ഓസ്‌ട്രേലിയയിലെ നിരവധി സംസ്ഥാനങ്ങളിലും ഇത് കാണുന്നുണ്ട്, പക്ഷേ ഇത് ഈ സ്ഥലങ്ങളിൽ നിന്നുള്ളതാണോ എന്ന് വ്യക്തമല്ല. ഇത് ഒരു ഹാലോഫൈറ്റ് ആണ്, ഇത് മരുപ്പച്ചയുടെ ഉപ്പുള്ള ഭാഗങ്ങളിലും മണൽ നിറഞ്ഞ പ്രദേശങ്ങളിലെ താഴ്ന്ന ഇടങ്ങളിലും കാലാനുസൃതമായി നനഞ്ഞ ഉപ്പ് ചതുപ്പുകളിലും താൽക്കാലിക കുളങ്ങളിലും വളരുന്നു.

## ഉപയോഗങ്ങൾ
പരമ്പരാഗത വൈദ്യശാസ്ത്രത്തിൽ ഈ ചെടി കൂടുതലായി ഉപയോഗിക്കുന്നു; ഇത് ഒരു ആന്തെൽമിന്റിക്, ഒരു എക്സ്പെക്ടറന്റ്, ദഹനസഹായി, ഒരു അഫ്രോഡിസിയാൿ, എന്നീ ഗുണങ്ങളോടൊപ്പം ടോണിക്ക് ഗുണങ്ങളുമുണ്ട്.   ഈ ചെടിയിൽ ധാരാളം രാസഘടകങ്ങൾ അടങ്ങിയിട്ടുണ്ടെന്നും ഇതിന് ആൻറി ബാക്ടീരിയൽ, ആന്റിഫംഗൽ, ആന്റിട്യൂസീവ് ഏജന്റ് എന്നീ നിലകളിൽ ചില സാധ്യതകളുണ്ടെന്നും ഗവേഷണങ്ങൾ കാണിക്കുന്നു. *[[ഒടിയൻപച്ച|ഒടിയൻ പച്ച]]*, *യൂഫോർബിയ* തൈമിഫോളിയ എന്നിവയുമായി ചേർന്ന്, കാൻസർ ചികിത്സയ്ക്ക് ഇത് ഫലപ്രദമാണെന്ന് കണ്ടെത്തിയിട്ടുണ്ട്. എലികളിലെ വൃഷണ പ്രവർത്തനം മെച്ചപ്പെടുത്തുന്നതിനും ഇത് തെളിയിക്കപ്പെട്ടിട്ടുണ്ട്. 

## അവലംബം

വർഗ്ഗം:കോൺവോൾവുലേസിയേ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
തയ്യാതെല്ലേ

ഇറ്റലിയിലെ എമിലിയ റൊമാഗ്ന, മാർച്ചേ എന്നിവിടങ്ങളിൽ നിന്നുള്ള പ്രത്യേകതരം പാസ്തയാണ് **തയ്യാതെല്ലേ.** ഇറ്റാലിയൻ:Tagliatelle (; ( മുറിക്കുക എന്നർത്ഥമുള്ള ഇറ്റാലിയൻ ടായ്യലാരേ എന്ന പദത്തിൽ നിന്ന്.)  നീണ്ട നാട പോലെ പരന്നതും ഫെട്ടൂച്ചിനേ പോലെയുള്ളതുമായ ടായ്യാറ്റെല്ലേ  വീതിയുള്ളതാണ്. പലവിധം സോസുകളുമായി വിളമ്പാമെങ്കിലും ഇറച്ചി സോസോ ബോളോന്യേസേ സോസോ ആണ് ശ്രേഷ്ടമായത്. 

പരമ്പരാഗതമായ് മുട്ട പാസ്തയുപയോഗിച്ചാണ് തയ്യാതെല്ലേ ഉണ്ടാക്കുന്നത്. 100 ഗ്രാം ധാന്യമാവിന് ഒരു മുട്ട എന്നതാണ് അനുപാതം.

## ഐതിഹ്യം
1487 ൽലുക്രേസിയ ഡിഏസ്തേ എന്ന രാജകുമാരിയുടെ വിവാഹം നാളിൽ മുടിയിൽ ചെയ്തുവച്ച പ്രത്യേക രീതിയിൽ നിന്ന് പ്രചോദനം കൊണ്ട കൊട്ടാരം പാചകക്കാരനാണ് തയ്യാതെല്ലേ ആദ്യമായി ഉണ്ടാക്കിയത് എന്നാണ് ഐതിഹ്യം. എന്നാൽ ഇത് ഫലിതക്കാരൻ ഔഗുസ്തോ മജാനി 1931 ൽ ഉണ്ടാക്കിയ ഒരു തമശയാണെന്നാണ് കരുതുന്നത്. .

തായ്യോലിനി ഡി പാസ്ത എ സുഗോ അല്ല മനിയേര ഡി സഫിരാൻ (സഫിറാൻപോലെയുള്ള തയ്യോലിനി പാസ്ത) എന്നാണ് പാചകക്കൂട്ട് അറിയപ്പെടുന്നത്. വെള്ളി പാത്രങ്ങളിലാന് വിളമ്പേണ്ടത്. പോക പോകെ ടയ്യറ്റെല്ലേ വളരെ സാധാരണമായ ഭക്ഷണ പദാർത്ഥങ്ങളിലൊന്നായിതീർന്നിരിക്കുന്നു. 

## റഫറൻസുകൾ
ലാൻഡ്സ്കേപ്പ്, ബ്രാഞ്ച്‌വിൽ

ജോൺ ഹെൻറി ട്വാക്റ്റ്മാൻ വരച്ച എണ്ണച്ചായാചിത്രമാണ് **ലാൻഡ്സ്കേപ്പ്, ബ്രാഞ്ച്‌വിൽ** (ബ്രാഞ്ച്‌വിൽ ലെയ്ൻ അല്ലെങ്കിൽ ബ്രാഞ്ച്‌വിൽ). 1888-ൽ വരച്ച ഈ ചിത്രം ട്വാക്റ്റ്മാൻന്റെ ഏറ്റവും  അറിയപ്പെടുന്ന ചിത്രമാണ്. അദ്ദേഹത്തിന്റെ സുഹൃത്ത് ജെ. ആൽഡൻ വീറിന്റെ വീടിന്റെ മുൻവശമാണ് ഈ ചിത്രത്തിൽ വരച്ചിരിക്കുന്നത്.  
## പശ്ചാത്തലം
അടുത്ത സുഹൃത്തുക്കളായ ട്വാക്റ്റ്മാനും വീറും ദി സൊസൈറ്റി ഓഫ് അമേരിക്കൻ ആർട്ടിസ്റ്റ്സ്, ടൈൽ ക്ലബ്ബ്, ടെൻ അമേരിക്കൻ പെയിന്റേഴ്സ് എന്നിവയിൽ അംഗങ്ങളായിരുന്നു. കൂടാതെ ന്യൂയോർക്കിലെ ആർട്ട് സ്റ്റുഡന്റ്സ് ലീഗിൽ ഇൻസ്ട്രക്ടർമാരുമായിരുന്നു. വിയറിന്റെ വിവാഹത്തിലെ ഏറ്റവും മികച്ച വ്യക്തിയായിരുന്നു ട്വച്ച്‌മാൻ. അദ്ദേഹത്തിന്റെ മകന് വിയറിന്റെ മധ്യനാമമായ "ആൽഡൻ" എന്ന് പേരിട്ടു.   കണക്ടിക്കട്ടിലെ റിഡ്ജ്ഫീൽഡിന്റെ തെക്കുകിഴക്കൻ കോണിലുള്ള ബ്രാഞ്ച്‌വില്ലിലെ വീറിന്റെ കൃഷിയിടത്തിലെ പതിവ് അതിഥിയായ ട്വാക്റ്റ്മാൻ 1888-ലെ വേനൽക്കാലത്ത് വിയറിനൊപ്പം ജോലിചെയ്യാൻ അടുത്തുള്ള ഒരു വീട് വാടകയ്‌ക്കെടുത്തു.  രാജ്യത്തെ പെയിന്റിംഗിനെക്കുറിച്ച് ട്വാക്റ്റ്മാൻ വിയറിന് എഴുതി: "നാട്ടിൻപുറത്തെ ജീവിതത്തിന്റെ ഒറ്റപ്പെടലിൽ എനിക്ക് കൂടുതൽ കൂടുതൽ സംതൃപ്തി തോന്നുന്നു. ഒറ്റപ്പെടൽ ഒരു നല്ല കാര്യമാണ്, അപ്പോൾ നമ്മൾ പ്രകൃതിയോട് കൂടുതൽ അടുക്കുന്നു".

ബ്രാഞ്ച്‌വില്ലിൽ ഒരുമിച്ച് പ്രവർത്തിച്ചുകൊണ്ട് ട്വച്ച്മാനും വിയറും അവരുടെ വാട്ടർ കളറുകളുടെയും പാസ്റ്റലുകളുടെയും സ്പർശത്തിന്റെ വെളിച്ചം ഓയിൽ പെയിന്റിംഗിലേക്ക് കൊണ്ടുവരാൻ ശ്രമിച്ചു. അവരുടെ പരീക്ഷണങ്ങൾ അടുത്ത ശൈത്യകാലത്ത് ന്യൂയോർക്കിൽ പ്രദർശിപ്പിച്ചപ്പോൾ വിമർശകർ അംഗീകരിച്ചു. 

സമാന വലുപ്പത്തിലുള്ള ട്വാക്റ്റ്മാന്റെ ഒരേയൊരു ക്യാൻവാസ് ആയ ആർക്യൂസ്-ലാ-ബാറ്റെയ്‌ൽ വരച്ച് മൂന്ന് വർഷങ്ങൾക്ക് ശേഷമാണ് ലാൻഡ്‌സ്‌കേപ്പ്, ബ്രാഞ്ച്‌വിൽ വരച്ചത്. എന്നിരുന്നാലും, പാരീസ് സലൂണിൽ പ്രദർശിപ്പിക്കുക എന്ന ഉദ്ദേശ്യത്തോടെയാണ് നേരത്തെയുള്ള ക്യാൻവാസ് വരച്ചിരുന്നത്. ലാൻഡ്സ്കേപ്പ്, ബ്രാഞ്ച്‌വിൽ സ്കെയിലിനായുള്ള ട്വാക്റ്റ്മാന്റെ യുക്തി അറിയില്ല.  ട്വാക്റ്റ്മാന്റെ കലാസൃഷ്ടികളായ പെയിന്റിംഗുകൾ അസാധാരണമാണ്: എന്നാൽ 40 അല്ലെങ്കിൽ 50 ഇഞ്ച് വീതിയുള്ള ചില ക്യാൻവാസുകളും കാണാം. അദ്ദേഹത്തിന്റെ ശ്രദ്ധേയമായ പെയിന്റിംഗുകളിൽ ഭൂരിഭാഗവും 30 ഇഞ്ചിൽ താഴെ വീതിയുള്ളതാണ്.  

## കുറിപ്പുകൾ

## അവലംബം
*Peters, Lisa N. *John Twachtman: A "Painter's Painter".* New York, Spanierman Gallery, LLC, 2006. 
*John Twachtman, Weir Farm. National Park Service
*''Connecticut and American Impressionism'', Florence Griswold Museum 

വർഗ്ഗം:ലാൻഡ്സ്കേപ്പ് പെയിന്റിംഗുകൾ
മുസ്‌നദ് അബൂഹനീഫ

ഇമാം അബൂഹനീഫ ക്രോഡീകരിച്ചതെന്ന് കരുതപ്പെടുന്ന ഒരു ഹദീഥ് സമാഹാരമാണ് **മുസ്‌നദ് അബൂഹനീഫ** ( ). അദ്ദേഹത്തിന്റെ ശിഷ്യന്മാരാണ് ഇത് എഴുതിയതും ക്രോഡീകരിച്ചതും. പ്രവാചകൻ മുഹമ്മദിന് ശേഷം ആദ്യം ക്രോഡീകരിക്കപ്പെട്ട ഒരു ഹദീഥ് സമാഹാരമായിരുന്നു ഇത്. അഞ്ഞൂറോളം ഹദീഥുകൾ ഈ സമാഹാരത്തിൽ രേഖപ്പെടുത്തപ്പെട്ടിട്ടുണ്ട്.
## ഇതും കാണുക
* മുസ്നാദ് അൽ ഷാഫി
* മുസ്നാദ് അഹ്മദ് ബിൻ ഹൻബാൽ
* മുവാറ്റ മാലിക്
* സിഹാഹുസ്സിത്ത
* മജ്മ അൽ സവാഇദ്

## അവലംബം

വർഗ്ഗം:ഹദീഥ് സമാഹാരങ്ങൾ
വർഗ്ഗം:ഹദീഥ്
കെ.കെ. നായർ (ലോകസഭാംഗം)

ഒരു  ഇന്ത്യൻ രാഷ്ട്രീയപ്രവർത്തകനും, ലോക്സഭാ അംഗവുമായിരുന്നു **കെ.കെ. നായർ** അല്ലെങ്കിൽ **കെ.കെ.കെ. നായർ** (ജനനം: 11 സെപ്റ്റംബർ 1907 - 7 സെപ്റ്റംബർ 1977  )  . ഭാരതീയ ജനസംഘത്തിന്റെ സ്ഥാനാർത്ഥിയായി ബഹ്‌റൈച്ചിൽ നിന്ന് (ലോക്‌സഭാ മണ്ഡലം) നാലാം ലോകസഭയിലേക്ക് തിരഞ്ഞെടുക്കപ്പെട്ടു . കേരളത്തിലെ ആലപ്പുഴയിൽ ജനിച്ച അദ്ദേഹം മദ്രാസ് യൂണിവേഴ്സിറ്റി, അലിഗഡിലെ ബാരാ സെനി കോളേജ് (ആഗ്ര യൂണിവേഴ്സിറ്റി), ലണ്ടനിലെ യൂണിവേഴ്സിറ്റി കോളേജ് എന്നിവിടങ്ങളിൽ പഠിച്ചു. അദ്ദേഹം 1930 ൽ ഇന്ത്യൻ സിവിൽ സർവീസിൽ ചേർന്നു, ഉത്തർപ്രദേശിലെ ഗോണ്ട (1946), ഫൈസാബാദ് (1 ജൂൺ 1949 - 14 മാർച്ച് 1950) ഉൾപ്പെടെയുള്ള സ്ഥലങ്ങളിൽ വിവിധ സ്ഥാനങ്ങളിൽ സേവനമനുഷ്ഠിച്ചു. 1952 -ൽ സ്വമേധയാ വിരമിച്ച അദ്ദേഹം അലഹബാദ് ഹൈക്കോടതിയിൽ അഭിഭാഷകൻ ആയിരുന്നു . 

## അവലംബം
 
വർഗ്ഗം:ഉത്തർപ്രദേശിൽ നിന്നും ലോക്‌സഭയിൽ അംഗമായവർ
വർഗ്ഗം:1977-ൽ മരിച്ചവർ
വർഗ്ഗം:ഭാരതീയ ജനസംഘം നേതാക്കൾ
വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:1907-ൽ ജനിച്ചവർ
പിപ്പിലി

നിലത്തു പടർന്ന് വളരുന്ന ഏകവർഷികളായ ഒരു ചെറുസസ്യമാണ് **പിപ്പിലി** അഥവാ **പിപ്പിലിച്ചെടി**..

## ഉപസ്പീഷിസുകൾ
ഈ സ്പീഷിസിന് ചില ഉപസ്പീഷിസുകൾ ഉണ്ട്, അവ:

* D. c. cordata
* D. c. diandra
* D. c. pacifica
## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

* 
* 

വർഗ്ഗം:കാരിയോഫില്ലേസീ
വർഗ്ഗം:ഡ്രൈമേറിയ
വർഗ്ഗം:കേരളത്തിലെ സസ്യജാലം
ഫിയർലെസ്സ് ആൻഡ് യൂണൈറ്റ്ഡ് - ഗാർഡ്സ്

***ഫിയർലെസ്സ് & യുണൈറ്റഡ് ഗാർഡ്സ് ***, (ജനപ്രിയമായ പേര് - FAU-G)**.** ബെംഗളൂരു ആസ്ഥാനമായുള്ള nCORE ഗെയിംസ് എന്ന കമ്പനി വികസിപ്പിച്ചെടുത്ത ഒരു ആക്ഷൻ ഗെയിം ആണ്. ഇത് ആൻഡ്രോയിഡ്, ഐഒഎസ് എന്നിവയ്‌ക്കായി 2021 ജനുവരി 26 -ന് ലോകമെമ്പാടും പുറത്തിറങ്ങി..

ബോളിവുഡ് നടൻ അക്ഷയ് കുമാർ ഗെയിമിന്റെ ബ്രാൻഡ് അംബാസഡറാണ് കൂടാതെ വികസന പ്രക്രിയയുടെ ഉപദേഷ്ടാവായും പ്രവർത്തിക്കുന്നു.
ലുയീഷ് വാഷ് ദ് കമോയിങ്ങ്ഷ്

പോർച്ചുഗലിന്റെയും പോർച്ചുഗീസ് ഭാഷയിലെയും ഏറ്റവും വലിയ കവിയായി കണക്കാക്കപ്പെടുന്നയാളാണ് **ലുയീഷ് വാഷ് ദ് കമോയിങ്ങ്ഷ് (Luís Vaz de Camões)** (Portuguese pronunciation: [luˈiʒ ˈvaʒ dɨ kaˈmõj̃ʃ]; പലപ്പോഴും ഇംഗ്ലീഷിൽ Camoens അല്ലെങ്കിൽ Camoëns /ˈkæm oʊˌənz/. ജീവിതകാലം എതാണ്ട് 1524 അല്ലെങ്കിൽ 1525 – 20 ജൂൺ [O.S. 10 ജൂൺ] 1580). അദ്ദേഹത്തിന്റെ കാവ്യശേഷി ഷേക്സ്പിയർ, വോണ്ടൽ, ഹോമർ, വിർജിൽ, ഡാന്റേ എന്നിവരുമായി താരതമ്യം ചെയ്യാറുണ്ട്. *[[ഉഷ് ലുസീയദഷ്]]* അഥവാ *ലുസിയാദുകളുടെ ഇതിഹാസം* ആണ് ഇദ്ദേഹത്തിന്റെ പ്രധാന രചന. വാസ്കൊ ദ ഗാമ ഇന്ത്യയിലേക്കു നടത്തിയ ആദ്യ സമുദ്രയാത്രയുടെ ചരിത്രപരവും ഭാവനാസമ്പന്നവുമായ വിവരണമാണ് ഈ കൃതിയുടെ ഉള്ളടക്കം. പോർച്ചുഗീസ് ഭാഷയിലെ മഹാനായ കവിയായി ഇദ്ദേഹം വാഴ്ത്തപ്പെടുന്നു.

## അവലംബം

വർഗ്ഗം:കേരളചരിത്രം
വർഗ്ഗം:പോർച്ചുഗീസ് കവികൾ